hotchpotch/miracl-hf-unified huggingface dataset:
ไผ่ ลิกค์
นายไผ่ ลิกค์ (เกิด 20 เมษายน พ.ศ. 2521) อดีตสมาชิกสภาผู้แทนราษฎรกำแพงเพชร เขต 1 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย
ไผ่ ลิกค์ เกิดเมื่อวันที่ 20 เมษายน พ.ศ. 2521 เป็นบุตรของนายเรืองวิทย์ ลิกค์ อดีตรัฐมนตรีหลายกระทรวงและสมาชิกบ้านเลขที่ 111 กับนางปราณี โชติรัชต์กุล มีน้องชาย คือ นายภูผา สำเร็จการศึกษาระดับปริญญาตรีนิเทศศาสตรบัณฑิต คณะนิเทศศาสตร์ มหาวิทยาลัยศรีปทุม เมื่อแรกสำเร็จการศึกษาได้กลับมาสานต่อธุรกิจอสังหาริมทรัพย์ของครอบครัว แต่ด้วยความที่ชอบเครื่องจักรและยานยนต์มาตั้งแต่เด็ก จึงได้คิดเริ่มขยายธุรกิจมายังแวดวงรถยนต์และเต๊นท์รถมือสอง
ที่มาของชื่อ "ไผ่ วันพอยท์"นั้น ปรากฏชื่อเข้าร่วมแข่งขันอยู่ในวงการมอเตอร์สปอร์ตมากหลายรายการ ไม่ว่าจะเป็นรายการแข่งเซอร์กิต, แดร๊ก, ดริฟท์หรือยิมคาน่า โดยนายไผ่เป็นหนึ่งในนักแข่งของทีมวันพอยท์ จึงเป็นที่มาของฉายา ไผ่ วันพอยท์
หลังจากที่บิดาถูกตัดสิทธิ์ทางการเมืองพร้อมกับกลุ่มบ้านเลขที่ 111 ไผ่ จึงลงสมัครรับเลือกตั้งเป็นครั้งแรกในปี พ.ศ. 2550 สังกัดพรรคพลังประชาชน แต่ไม่ได้รับการเลือกตั้ง ต่อมาปี พ.ศ. 2554 ลงสมัครอีกครั้งและได้รับการเลือกตั้งเป็นครั้งแรก โดยเอาชนะนายสุขวิชชาญ มุสิกุล บุตรชายนายปรีชา มุสิกุล จากพรรคประชาธิปัตย์ และเข้าดำรงตำแหน่งโฆษกคณะกรรมาธิการการปกครอง สภาผู้แทนราษฎร
ในวันเสาร์ที่ 24 พฤศจิกายน พ.ศ. 2561 ไผ่ได้ย้ายมาสังกัด พรรคพลังประชารัฐ
ไผ่ ลิกค์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
ไผ่ ลิกค์ ตกเป็นข่าวดังพาดหัวหนังสือพิมพ์หลายฉบับ เมื่อสำนักงานคณะกรรมการป้องกันและปราบปรามยาเสพติด (ปปส.) เชิญตัวเข้าให้ข้อมูลถึงกรณีที่มารถลัมโบร์กีนี อะเวนตาโดร์ คันต้องสงสัย ที่นายไผ่ได้เกี่ยวข้องในการร่วมเป็นนายหน้ากับเพื่อนของตน ประสานให้ผู้ซื้อมาดูรถคันดังกล่าว
นายไผ่ได้ให้สัมภาษณ์ว่า "ในทางปรกติเมื่อมีความต้องการซื้อในสินค้าประเภทรถยนต์ที่ตนดำเนินธุรกิจอยู่ และตนเองมีความเชี่ยวชาญในการตรวจสอบสภาพรถซุปเปอร์คาร์ ตนจึงได้เสาะหาซุปเปอร์คาร์และได้ข้อสรุปจนมาแนะนำรถลัมบอร์กินี่รุ่นและราคาที่ใกล้เคียงกันให้เลือก 3 คัน ปัจจุบันแม้รถคันตามข่าวจะมีการเปลี่ยนมือกัน แต่ตนก็ยังไม่ได้รับค่านายหน้าหรือผลประโยชน์ใดใดตอบแทนแม้แต่น้อย สามารถตรวจสอบได้ ตนเพิ่งรู้จักชื่อนายไซซะนะและทราบว่ารถยนต์คันนี้ต้องสงสัยว่าเกี่ยวพันกับขบวนการฟอกเงินและการค้ายาเสพติดก็เป็นเวลาเดียวกับคนทั้งประเทศในเวลานี้" นายไผ่กล่าว
ทองประกายแสด
ทองประกายแสด เป็นบทประพันธ์ของ สุวรรณี สุคนธา เป็นเรื่องราวของ "ทองดี" หรือ ทองประกาย ที่มีความใฝ่ฝันถึงชื่อเสียง เงินตรา เกียรติยศ มีจุดกำเนิดจากเด็กสาวในร้านขายของชำ มุ่งสู่เมืองหลวง ที่เธอคิดว่ามีสิ่งดีๆ รออยู่ จากเสน่ห์และความสวยงามที่มี จึงมีผู้ชายมากมายเข้ามาในชีวิต เธอใช้พวกเขาเหล่านั้นเพื่อเป็นบันไดแห่งชีวิตสู่การเป็นคุณทองประกายที่เลิศหรูและร่ำรวย
นวนิยายเรื่อง ทองประกายแสด ได้มีการสร้างเป็นภาพยนตร์และละครโทรทัศน์ถึง 6 ครั้ง โดยเป็นภาพยนตร์ 2 ครั้ง และละคร 4 ครั้ง โดยผู้รับบท ทองประกาย ในภาพยนตร์ครั้งแรกเมื่อปี พ.ศ. 2517 คือ วันทนา บุญบันเทิง และภาพยนตร์ครั้งที่ 2 ในปี พ.ศ. 2531 คือ ชุดาภา จันทเขตต์ ส่วนผู้รับบททองประกายในละครโทรทัศน์ ได้แก่ รัชนี จันทรังษี, วิยะดา อุมารินทร์, ธัญญาเรศ รามณรงค์ และ สาวิกา ไชยเดช
อนันต์ ผลอำนวย
นายอนันต์ ผลอำนวย (เกิด 26 พฤษภาคม พ.ศ. 2495) สมาชิกสภาผู้แทนราษฎรกำแพงเพชร เขต 3 อดีตสมาชิกวุฒิสภา ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 ในสังกัดพรรคพลังประชาชน ปัจจุบันสังกัดพรรคพลังประชารัฐ
อนันต์ ผลอำนวย เกิดเมื่อวันที่ 26 พฤษภาคม พ.ศ. 2495 เป็นบุตรของนายฝัด และนางเย็น ผลอำนวย มีน้องชาย 1 คน สำเร็จการศึกษาระดับปริญญาตรี ศึกษาศาสตรบัณฑิต มหาวิทยาลัยสุโขทัยธรรมาธิราช และปริญญาโท ศึกษามหาบัณฑิต สาขาบริหารการศึกษา มหาวิทยาลัยนเรศวร
สมรสกับนางสุพรรณี ผลอำนวย (นามสกุลเดิม:สบายเมือง) บุตรสาวของนายสนั่น สบายเมือง อดีตสมาชิกสภาผู้แทนราษฎรจังหวัดกำแพงเพชร มีบุตรธิดา 3 คน
อดีตเป็นสมาชิกสภาร่างรัฐธรรมนูญ พ.ศ. 2540 และสมาชิกวุฒิสภา พ.ศ. 2543 ลงสมัครสมาชิกสภาผู้แทนราษฎรครั้งแรกในปี พ.ศ. 2550 สังกัดพรรคพลังประชาชน และได้รับการเลือกตั้งเป็นสมัยแรก
อนันต์ ผลอำนวย ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
ในรอบ 10 ปีที่ผ่านมา นายอนันต์ลงสมัครรับเลือกตั้ง 2 ครั้ง จากการเลือกตั้งทั้งหมด 4 ครั้ง ได้รับการเลือกตั้งทั้ง 2 ครั้ง
ปริญญา ฤกษ์หร่าย
นายปริญญา ฤกษ์หร่าย (ชื่อเล่น:บอย ;เกิด 17 กรกฎาคม พ.ศ. 2518) สมาชิกสภาผู้แทนราษฎรกำแพงเพชร เขต 4 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 ในสังกัดพรรคพลังประชาชน ปัจจุบันสังกัดพรรคพลังประชารัฐ
ปริญญา ฤกษ์หร่าย เกิดเมื่อวันที่ 17 กรกฎาคม พ.ศ. 2518 เป็นบุตรของนายถวิล อดีตสมาชิกสภาผู้แทนราษฎร 5 สมัย กับนางอารีย์ ฤกษ์หร่าย มีพี่น้อง 3 คน สำเร็จการศึกษาระดับปริญญาตรีและปริญญาโท คณะศิลปศาสตร์ สาขารัฐศาสตร์ มหาวิทยาลัยรามคำแหง ปัจจุบันสมรสแล้ว
เริ่มงานการเมืองในฐานะผู้ช่วย ส.ส. (ถวิล ฤกษ์หร่าย) ตั้งแต่ปี พ.ศ. 2544 หลังจากบิดาวางมือทางการเมือง จึงได้ลงสมัครรับเลือกตั้งเป็นครั้งแรกในปี พ.ศ. 2550 สังกัดพรรคพลังประชาชน และได้รับการเลือกตั้งเป็นสมัยแรก
ปริญญา ฤกษ์หร่าย ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
ในรอบ 10 ปีที่ผ่านมา นายปริญญาลงสมัครรับเลือกตั้ง 2 ครั้ง จากการเลือกตั้งทั้งหมด 4 ครั้ง ได้รับการเลือกตั้งทั้ง 2 ครั้ง
รัฐกร เจนกิจณรงค์
นายรัฐกร เจนกิจณรงค์ (ชื่อเล่น:เบ้ ;เกิด 10 กันยายน พ.ศ. 2508) สมาชิกสภาผู้แทนราษฎรนครปฐม เขต 2 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 ในสังกัดพรรคพลังประชาชน ปัจจุบันสังกัดพรรคเพื่อไทย
รัฐกร เจนกิจณรงค์ เกิดเมื่อวันที่ 10 กันยายน พ.ศ. 2508 เป็นบุตรของนายเป๋งฮ้อ แซ่จัง และนางง้อ แซ่โง้ว มีพี่น้อง 9 คน สำเร็จการศึกษาจากคณะ ศิลปศาสตรบัณฑิต สาขาศิลปศาสตร์ มหาวิทยาลัยราชภัฏนครปฐม และรัฐประศาสนศาสตรมหาบัณฑิต สาขารัฐประศาสนศาสตร์ มหาวิทยาลัยราชภัฏบ้านสมเด็จเจ้าพระยา สมรสกับนางสำเนียง มีบุตรธิดา 3 คน
อดีตเป็นสมาชิกสภาองค์การบริหารส่วนจังหวัดนครปฐม และรองนายกองค์การบริหารส่วนจังหวัดนครปฐม ตามลำดับ ลาออกมาลงสมัครรับเลือกตั้งสมาชิกสภาผู้แทนราษฎรในปี พ.ศ. 2549 เป็นครั้งแรก ได้รับการเลือกตั้งแต่การเลือกตั้งถูกตัดสินให้เป็นโมฆะในเวลาต่อมา
พ.ศ. 2550 ลงสมัครรับเลือกตั้งอีกครั้งในนามพรรคพลังประชาชน และได้รับการเลือกตั้งเป็นสมัยแรก
รัฐกร เจนกิจณรงค์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
เคหาสน์สีแดง
เคหาสน์สีแดง เป็นนิยายชื่อดังของ ดวงดาว ที่มีผลงานนิยายชื่อดังมากมาย เป็นเรื่องราวที่มีตัวละครเอกคือ "หมอรุจ อารยา ภาคินี ภาคิไนย เสาวรส ชาลี" ซึ่งเกี่ยวข้องกันด้วยความรักที่มีทั้งความเสียสละ ซาบซึ้ง สะเทือนใจ
สร้างเป็นภาพยนตร์ครั้งแรกเมื่อ พ.ศ. 2493 แสดงนำโดย รัตนาภรณ์ อินทรกำแหง และ ชลิต สุเสวี ,พ.ศ. 2499 นำแสดงโดย รัชนี กฤษณะรมย์, ชาญชัย ศิวเสน, ประภาพรรณ นาคทอง, ปยุต เงากระจ่าง สร้างโดย โยคีสถานสี่พระยาภาพยนตร์ ฉายวันที่ 29 ธันวาคม พ.ศ. 2499 ที่โรงหนังแกรนด์เธียเตอร์ ต่อมาได้นำกลับมาสร้างภาพยนตร์อีกครั้งเมื่อ พ.ศ. 2523 และเป็นละครอีกหลายครั้ง ล่าสุดเมื่อ พ.ศ. 2554
มหาวิทยาลัยลินเนียส
มหาวิทยาลัยลินเนียส () เป็นมหาวิทยาลัยวิจัยระดับนานาชาติมี 2 วิทยาเขต ตั้งอยู่ที่ เวคเค้อ และ คาลมาร์ ในจังหวัดสมอลันด์ ซึ่งตั้งอยู่ทางตอนใต้ของประเทศสวีเดน มหาวิทยาลัยลินเนียสก่อตั้งเมื่อปี ค.ศ. 2010 (พ.ศ. 2553) จากการรวมของมหาวิทยาลัยเวคเค้อ และ มหาวิทยาลัยคาลมาร์ โดยใช้ชื่อเพื่อเป็นเกียรติให้กับ คาโรลัส ลินเนียส นักพฤกษศาสตร์ชาวสวีเดน
มหาวิทยาลัยลินเนียส เปิดสอนใน 17 คณะ มีนักศึกษาประมาณ 34,000 คน เป็นนักศึกษาปริญญาตรีประมาณ 15,000 คน มีอาจารย์และเจ้าหน้ามหาวิทยาลัยกว่า 2,000 คน มีเงินกองทุนหมุนเวียนประมาณ 1.5 พันล้านโครนาสวีเดน (1 โครนาสวีเดน ~ 5 บาทไทย) กว่า 350 ล้านโครนาสวีเดนใช้สำหรับการทำวิจัย
มหาวิทยาลัยเวคเค้อ พัฒนามาจากแผนกหนึ่งของมหาวิทยาลัยลุนด์ ซึ่งก่อตั้งในปี ค.ศ. 1967 (พ.ศ. 2510) ที่เมืองเวคเค้อ ต่อมาในปี ค.ศ. 1977 (พ.ศ. 2520) ได้ก่อตั้งเป็นมหาวิทยาลัย และในปี ค.ศ. 1999 (พ.ศ. 2542) มหาวิทยาลัยเวคเค้อได้รับการรับรองวิทยฐานะเป็นมหาวิทยาลัย จากรัฐบาลสวีเดน สำหรับมหาวิทยาลัยคาลมาร์ ก่อตั้งในปี ค.ศ. 1977 (พ.ศ. 2520)
เพลงชาติสาธารณรัฐสังคมนิยมโซเวียตอุซเบก
เพลงชาติสาธารณรัฐสังคมนิยมโซเวียตอุซเบก () เป็นเพลงชาติของอุซเบกิสถานสมัยอยู่ภายใต้การปกครองของสหภาพโซเวียต.
เพลงชาติโซเวียตอุซเบก ประกาศใช้อย่างเป็นทางการเมื่อ พ.ศ. 2490จนถึงปี พ.ศ. 2535. ประพันธ์เนื้อร้องโดย ตูราบ ตูลา (Turab Tula) และ เรียบเรียงทำนองโดย มูตาล บูร์ฮานอฟ (Mutal Burkhanov). ซึ่งความน่าสนใจของเพลงนี้คือ ความคล้ายคลึงของทำนองเพลงดังกล่าว (เพลงชาติโซเวียตอุซเบกมีทำนองที่คล้ายกันกับเพลงชาติของสาธารณรัฐสังคมนิยมโซเวียตทาจิก และ สาธารณรัฐสังคมนิยมโซเวียตเติร์กเมน). ภายหลังการล่มสลายของสหภาพโซเวียต จึงได้มีการแก้ไขเนื้อร้องเพลงชาติใหม่เพื่อใช้เป็นเพลงชาติอุซเบกิสถานหลังได้รับเอกราช.
พรอคเตอร์ แอนด์ แกมเบิล
พรอคเตอร์ แอนด์ แกมเบิล (; ) หรือ พีแอนด์จี (P&G) เป็นบริษัทข้ามชาติผู้ผลิตและจำหน่ายสินค้าอุปโภคบริโภคจากสหรัฐอเมริกา มีสำนักงานใหญ่อยู่ที่เมืองซินซินแนติ รัฐโอไฮโอ
พีแอนด์จีได้รับการจัดอันดับโดยนิตยสารฟอร์จูน ติดอันดับห้า จาก "10 บริษัทที่ได้รับการยกย่องสูงสุด" ประจำปี 2011 เลื่อนขึ้นจากอันดับหกในปี 2010
บริษัทก่อตั้งขึ้นในปี ค.ศ. 1837 โดยนายวิลเลียม พรอคเตอร์ ช่างทำเทียนไขชาวอังกฤษ และนายเจมส์ แกมเบิล ช่างทำสบู่ชาวไอร์แลนด์ ชายทั้งคู่อพยพเข้ามาอาศัยที่เมืองซินซินแนติ แต่งงานกับพี่น้องชื่อโอลิเวียร์ และเอลิซาเบท นอริส และได้รับคำแนะนำจากนายอะเล็กซานเดอร์ นอริส ที่เป็นพ่อตาของคนทั้งสองให้ร่วมดำเนินธุรกิจ ก่อตั้งกิจการ พรอคเตอร์ แอนด์ แกมเบิล ขึ้นเมื่อวันที่ 31 ตุลาคม ค.ศ. 1837
ในปี 2005 พีแอนด์จีได้ควบรวมกิจการกับยิลเลตต์ และกลายเป็นบริษัทผู้ผลิตสินค้าอุปโภคบริโภคที่มียอดขายอันดับหนึ่งของโลก มียอดขายแซงหน้ายูนิลีเวอร์ โดยมียอดขายทั่วโลก 82.6 พันล้านเหรีญสหรัฐ ในปี ค.ศ. 2011
ในปี 2012 พีแอนด์จีได้ถอนตัวออกจากธุรกิจอาหาร ด้วยการขายแบรนด์พริงเกิลส์ ซึ่งเป็นแบรนด์ของมันฝรั่งทอดกรอบที่มีวางจำหน่ายอยู่ทั่วโลกให้กับ เคลลอกส์ ซึ่งเป็นผู้ผลิตอาหารและขนมรายใหญ่ของโลก
พรอคเตอร์ แอนด์ แกมเบิล เทรดดิ้ง ในประเทศไทยก่อตั้งเมื่อ พ.ศ. 2530 โดยในขณะนั้นมีพนักงานเพียง 37 คน ก่อนหน้านั้น ผลิตภัณฑ์ของพีแอนด์จีในประเทศไทยได้รับการดูแลโดยดีทแฮล์ม และบอร์เนียวมาก่อน โดยในช่วงที่ดีทแฮล์ม และบอร์เนียวเป็นผู้จำหน่ายสินค้าของพีแอนด์จีในประเทศไทยมีสินค้าที่มีชื่อในสมัยนั้นเช่น สบู่ไอวอรี่ สบู่เซฟการ์ด ยาสีฟันเครสท์ ผงซักฟอกไทด์ เป็นต้น ต่อมาพีแอนด์จีได้เข้าซื้อกิจการของริชาร์ดสัน-วิคส์ทั่วโลกในปี พ.ศ. 2528 ก่อนที่จะมาเปิดกิจการในประเทศไทยในอีก 2 ปีต่อมา สินค้าในยุคที่พีแอนด์จีมาดำเนินการเอง สินค้าแรกคือ ผลิตภัณฑ์บำรุงผิวออย ออฟ อูลาน ยารักษาสิวเคลียราซิล ยาอมแก้ไอวิคส์ และผ้าอ้อมเด็กแพมเพอร์ส ซึ่งเป็นสินค้านำเข้าจากต่างประเทศ และเคยอยู่ภายใต้การดูแลของริชาร์ดสัน-วิคส์ หลังจากนั้นก็ได้มีสินค้าที่มีชื่อเสียงออกมาอีก ซึ่งเป็นสินค้าผลิตในประเทศ เช่น แชมพูรีจอยส์ ผ้าอนามัยวิสเปอร์ แชมพูแพนทีน เป็นต้น ต่อมาพีแอนด์จีได้เข้าซื้อกิจการของแคล์รอล เวลล่า ยิลเลตต์ และผลิตภัณฑ์ผงซักฟอกและถนอมผ้าของคอลเกต-ปาล์มโอลีฟในประเทศไทย มาเลเซีย ฮ่องกง บรูไน พม่า ลาว และกัมพูชา ทำให้พีแอนด์จีได้สินค้ามาทำตลาดเพิ่มในประเทศไทยหลังจากเข้าซื้อกิจการเหล่านี้ นอกจากสินค้าของพีแอนด์จีเอง
เพลงชาติสาธารณรัฐสังคมนิยมโซเวียตคาซัค
เพลงชาติสาธารณรัฐสังคมนิยมโซเวียตคาซัค () เป็นเพลงชาติของคาซัคสถานสมัยอยู่ภายใต้การปกครองของสหภาพโซเวียต.
ประพันธ์เนื้อร้องโดย มูกัน ตูเลบาเยฟ (Mukan Tulebayev), ยูเจนี บรูซิลอฟสกี (Eugeny Brusilovsky) และ ลาติฟ คามิดี (Latif Khamidi), และ เรียบเรียงทำนองโดย อับดุลลา ตาซิเบฟ (Abdilda Tazhibaev), Kh. Mukhamedzhanov และ กาบิต มูซีรีปอฟ (Gabit Musirepov). ภายหลังการล่มสลายของสหภาพโซเวียตในปี พ.ศ. 2534, จึงได้มีการแก้ไขเนื้อร้องเพลงชาติใหม่เพื่อใช้เป็นเพลงชาติสาธารณรัฐคาซัคสถาน หลังจากนั้นอีก 1 ปี ในปี พ.ศ. 2535 ได้ประกาศใช้เนื้อร้องของเพลงชาติฉบับใหม่อย่างเป็นทางการ ซึ่งเพลงดังกล่าวได้ใช้มาจนถึงวันที่, 7 มกราคม พ.ศ. 2549.
พยัคฆ์ตะลุยพยัคฆ์
พยัคฆ์ตะลุยพยัคฆ์ (; ) เป็นภาพยนตร์นิยายกำลังภายใน กำกับโดยฉีเคอะ นำแสดงโดย เจ็ท ลี, โจว ซวิ่น, เฉินคุน, หลี่ หยูชุน, เกย ลุนเม่ย, ฝาน ส่าวหวง และ เมวิส ฟาน ซึ่งเป็นภาพยนตร์รีเมคจากเรื่อง "ตะลุยแดนพยัคฆ์" (ค.ศ. 1966) และ "เดชคัมภีร์แดนพยัคฆ์" (ค.ศ. 1992) นำฉายในประเทศไทยโดย สหมงคลฟิล์ม การผลิตเริ่มในวันที่ 10 ตุลาคม ค.ศ. 2010 และถ่ายทำในระบบ 3 มิติ นอกจากนี้ นักแสดงอย่าง เฉินคุน ยังได้รับแสดงใน 2 บทบาท ทั้งขันทีซึ่งเป็นบทร้ายของเรื่อง รวมถึงในบทของจอมยุทธพเนจรในเรื่องเดียวกันอีกด้วย
ยุทธจักรเกิดการปั่นป่วนเมื่อ อู๋ ว่านเถียน มหาขันที ได้เข้ายึดอำนาจเบ็ดเสร็จแทนฮ่องเต้ มีคนทราบว่ามีสนมเอกนางหนึ่งที่กำลังตั้งครรภ์ต้องหลบหนีออกจากวัง และเธอได้มาพบกับจอมยุทธสาวลึกลับผู้หนึ่งซึ่งมีนามว่า หลิง เหยียนชิว โดยเธอได้พาสนมผู้นี้ไปยังโรงเตี๊ยมมังกร เมื่อฝ่ายขุนนางทราบเป้าหมายของอู๋ ว่านเถียนที่ออกจากวังเพื่อตามล่านางสนมและเด็ก จ้าว ฮวยอัน จอมยุทธผู้ผดุงคุณธรรม ก็ได้ติดตามกองทัพออกไปเพื่อขัดขวางการมุ่งสู่โรงเตี๊ยมมังกร โดยเหล่าจอมยุทธได้มาเผชิญหน้ากัน ณ ที่แห่งนี้ พร้อมกับแผนกลลวงที่ต่างฝ่ายไม่คาดคิดมาก่อนแม้ว่าภาพยนตร์ชุดนี้จะมีเค้าโครงมาจาก "เดชคัมภีร์แดนพยัคฆ์" แต่ฉีเคอะก็ได้ปฏิเสธว่าภาพยนตร์นี้จะรีเมกจากภาพยนตร์เก่า หากแต่มีการเพิ่มจินตนาการขึ้นมาใหม่ ฉีเคอะยังได้ทำหน้าที่นอกเหนือไปจากการกำกับและผลิตภาพยนตร์ เพื่อทำให้มั่นใจว่ามีความแปลกใหม่ในส่วนของเนื้อเรื่อง
โดยถ่ายทำด้วยกล้อง Red One ที่มีความละเอียดสูง 4 ตัว และได้รับการดูแลโดย ชัค โคมินสกี้ ซึ่งเป็นทีมงานจากภาพยนตร์ "อวตาร" และฉีเคอะยังได้ทำการศึกษาข้อมูลเกี่ยวกับอาวุธชนในเผ่าทะเลทรายมาใช้ประกอบในภาพยนตร์ อาทิ ดาบวงพระจันทร์ รวมถึงกรงเล็บพยัคฆ์
รวมทั้งได้มีการใช้เมือนตุนฮวง มณฑลกานซู ซึ่งเป็นดินแดนทะเลทราย ที่เป็นเส้นทางของขบวนคาราวานจากตะวันออกสู่ตะวันตก มาเป็นสถานที่ในการถ่ายทำ
เอเชียนฟิล์มอวอร์ดส  ครั้งที่ 6
ฮ่องกงฟิล์มอวอร์ด ครั้งที่ 31
ความรักเหนือสรรพสิ่ง
ความรักเหนือสรรพสิ่ง (; ) หรือ ความรักเยียวยาทุกสิ่ง (; ) อาจหมายถึง
การปะทุของภูเขาไฟฟุจิ ปีโฮเอ
การปะทุของภูเขาไฟฟูจิ ปีโฮเอ () เริ่มขึ้นเมื่อวันที่ 16 ธันวาคม ค.ศ. 1707 (วันที่ 23 เดือน 11 ปีโฮเอที่ 4) และสิ้นสุดเมื่อวันที่ 1 มกราคม ค.ศ. 1708 (วันที่ 9 เดือน 12 ของปีโฮเอที่ 4) ระหว่างยุคเอโดะ แม้การระเบิดครั้งนั้นจะไม่มีลาวาไหลออกมา แต่ก็ได้ปลดปล่อยเถ้าภูเขาไฟกว่า 800 ล้านลูกบาศก์เมตรกินบริเวณกว้างโดยรอบภูเขาไฟ และลอยไปไกลถึงเอโดะที่อยู่ห่างออกไปเกือบ 100 กิโลเมตร เถ้าถ่านตกลงมาราวกับฝนในจังหวัดอิซุ คาอิ ซางามิและมูซาชิ ในเอโดะ เถ้าภูเขาไฟมีความหนาหลายเซนติเมตร
การปะทุเกิดขึ้นบนข้างตะวันออก-ตะวันออกเฉียงเหนือและก่อให้เกิดช่องภูเขาไฟใหม่อีกสามแห่ง เรียกว่า ช่องโฮเอหมายเลข 1, 2 และ 3 ภัยพิบัติกินเวลานานหลายวัน หลังจากเกิดแผ่นดินไหวแต่แรกและการปะทุเถ้าถ่าน ได้เกิดการขับหินที่รุนแรงกว่าออกมาในอีกไม่กี่วันให้หลัง ภูเขาไฟฟูจิไม่เคยปะทุอีกเลยนับแต่นั้น
วันดี คำเอี่ยม
เรือเอกหญิงวันดี คำเอี่ยม เป็นนักกีฬายกน้ำหนักหญิง ทีมชาติไทย สังกัดสมาคมยกน้ำหนักแห่งประเทศไทย เป็นชาวอำเภอราษีไศล จังหวัดศรีสะเกษ มีผลงานสร้างชื่อเสียงให้กับจังหวัดศรีสะเกษและประเทศไทย ด้วยรางวัลเหรียญทอง เหรียญเงิน และเหรียญทองแดง จากการเป็นตัวแทนประเทศไทยเข้าร่วมการแข่งขันกีฬายกน้ำหนักในระดับนานาชาติหลายรายการ
เกิดเมื่อวันที่ 18 มกราคม พ.ศ. 2521 ที่อำเภอราษีไศล จังหวัดศรีสะเกษ ในครอบครัวชาวชนบทที่ยากจน เป็นบุตรคนที่ 2 ในบรรดาพี่น้องทั้งหมดจำนวน 3 คน ซึ่งเป็นบุตรของนางราตรี คำเอี่ยม กับนายเสวียน คำเอี่ยม
เริ่มต้นชีวิตนักกีฬาเมื่ออายุ 13 ปี ด้วยการเป็นนักกรีฑาให้กับโรงเรียน ขณะกำลังศึกษาอยู่ในระดับชั้นมัธยมศึกษาปีที่ 1 สามารถคว้ารางวัลเหรียญทอง จากการแข่งขันกรีฑาระดับจังหวัดหลายรายการในการแข่งขันวิ่งระยะสั้น หลังจากนั้น เมื่ออายุ 17 ปี ระหว่างที่กำลังศึกษาในระดับมัธยมศึกษาตอนปลาย ได้เริ่มผันตัวเองจากกีฬากรีฑามาสู่กีฬายกน้ำหนักโดยการแนะนำของอาจารย์ประสงค์ สุรพล ผู้ฝึกสอนกีฬาประจำโรงเรียนสตรีสิริเกศ จังหวัดศรีสะเกษ ซึ่งเห็นว่าลักษณะทางกายภาพและโครงสร้างทางสรีระของเธอเหมาะสมที่จะฝึกฝนและพัฒนาไปสู่การเป็นนักยกน้ำหนักที่ประสบความสำเร็จได้
ปัจจุบัน วันดี คำเอี่ยม รับราชการทหาร และเป็นผู้ฝึกสอนยกน้ำหนักที่โรงเรียนศึกษาสงเคราะห์ จังหวัดสุราษฎร์ธานี
ก่อเกียรติ สิริยะเสถียร
นายก่อเกียรติ สิริยะเสถียร (เกิด 16 กันยายน พ.ศ. 2506) สมาชิกสภาผู้แทนราษฎรนครปฐม เขต 3 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2548 ในสังกัดพรรคไทยรักไทย ปัจจุบันสังกัด พรรคชาติไทยพัฒนา
ก่อเกียรติ สิริยะเสถียร เกิดเมื่อวันที่ 16 กันยายน พ.ศ. 2506 เป็นบุตรของนายอั้นและนางสุพรรณ สิริยะเสถียร มีพี่น้อง 4 คน จบการศึกษามัธยมศึกษาตอนปลาย จากโรงเรียนอำนวยศิลป์ พระนคร สำเร็จการศึกษา บัญชีบัณฑิต สาขาบัญชี มหาวิทยาลัยเชียงใหม่ และศึกษาศาสตรมหาบัณฑิต สาขาการบริหารการศึกษา มหาวิทยาลัยศิลปากร สมรสกับนางเนาวรัตน์ มีบุตรธิดา 4 คน
อดีตเป็นนายกเทศมนตรีเทศบาลบางเลน และรองนายกองค์การบริหารส่วนจังหวัดนครปฐม ตามลำดับ ได้รับการเลือกตั้งเป็นครั้งแรกใน ปี พ.ศ. 2548 พรรคไทยรักไทย และสังกัดกลุ่มบ้านริมน้ำ ของนายสุชาติ ตันเจริญ
ก่อเกียรติ สิริยะเสถียร ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
อนุชา สะสมทรัพย์
นายอนุชา สะสมทรัพย์ (เกิด 2 มีนาคม พ.ศ. 2497) อดีตสมาชิกสภาผู้แทนราษฎรนครปฐม เขต 4 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 ในสังกัดพรรคพลังประชาชน ปัจจุบันเป็นรองหัวหน้าพรรคชาติไทยพัฒนา
อนุชา สะสมทรัพย์ เกิดเมื่อวันที่ 2 มีนาคม พ.ศ. 2497 เป็นบุตรของนายประเสริฐ และนางสุณีย์ สะสมทรัพย์ มีพี่น้อง 3 คน ได้แก่
สำเร็จการศึกษา บริหารธุรกิจบัณฑิต สาขาการจัดการทั่วไป มหาวิทยาลัยราชภัฏสวนดุสิต และศิลปศาสตรมหาบัณฑิต สาขาสังคมศาสตร์เพื่อการพัฒนา มหาวิทยาลัยราชภัฏนครปฐม สมรสกับนางสุมลรัตน์ มีบุตร 4 คน
ดำรงตำแหน่งสมาชิกวุฒิสภา ชุดปี พ.ศ. 2549 ลงสมัครสมาชิกสภาผู้แทนราษฎรครั้งแรกในปี พ.ศ. 2550 และได้รับการเลือกตั้ง
อนุชา สะสมทรัพย์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
ดาวพระศุกร์
ดาวพระศุกร์ เป็นบทประพันธ์ของ ข. อักษราพันธ์ (นามปากกาของ ม.ล.ศรีทอง ลดาวัลย์) บทประพันธ์นี้ประพันธ์ในปี พ.ศ. 2504 และได้รับมาทำเป็นภาพยนตร์ในปี พ.ศ. 2509 นำแสดงโดยมิตร ชัยบัญชา และพิศมัย วิไลศักดิ์ ต่อมาได้รับการนำกลับมาสร้างเป็นภาพยนตร์อีกครั้งในปี พ.ศ. 2524 นำแสดงโดยสรพงษ์ ชาตรี และอาภาพร กรทิพย์ และในปี พ.ศ. 2537 นำแสดงโดยสกาวใจ พูนสวัสดิ์
บทประพันธ์นี้ยังได้รับการนำมาสร้างเป็นภาพยนตร์โทรทัศน์และละครออกอากาศทางช่อง 7 อีก 3 ครั้ง ซึ่งได้รับความนิยมเป็นอย่างมาก ครั้งแรกในปี พ.ศ. 2523 (พล พลากร และมนฤดี ยมาภัย), พ.ศ. 2537 (ศรราม เทพพิทักษ์ และสุวนันท์ คงยิ่ง) และ พ.ศ. 2545 (ดนุพร ปุณณกันต์ และอติมา ธนเสนีวัฒน์) ละครโทรทัศน์ฉบับปี พ.ศ. 2537 โด่งดังเป็นที่นิยมอีกครั้งจนเป็นละครที่มีเรตติงสูงสุดอันดับสองในประวัติศาสตร์ละครไทยรองจากละครคู่กรรม และยังแจ้งเกิดสุวนันท์ คงยิ่ง จนกลายมาเป็นนางเอกยอดนิยมอันดับต้น ๆ ของเมืองไทยมาจนถึงทุกวันนี้
บรรยากาศ (หน่วยวัด)
บรรยากาศมาตรฐาน (สัญลักษณ์: atm) เป็นความดันอ้างอิงระหว่างประเทศซึ่งนิยามว่ามีค่าเท่ากับ 101,325 ปาสกาล และอดีตเคยใช้เป็นหน่วยวัดความดัน เพื่อการนำไปใช้ จึงใช้หน่วยบาร์ ซึ่งมีค่าเท่ากับ 10 ปาสกาล แทน ความแตกต่างประมาณ 1% นี้ไม่สำคัญมากนักสำหรับการนำไปใช้หลายกรณี และอยู่ในพิสัยผิดพลาดของเครื่องมือวัดความดันมาตรฐาน
1 บรรยากาศ 
≡ 1.01325 บาร์
≡ 101325 ปาสกาล
≡ 1013.25 มิลลิบาร์
≡ 760 ทอร์
≈ 760 มิลลิเมตรปรอท ที่ 0 °C
≈ 76 เซนติเมตร ปรอท ที่ 0 °C
อุณหภูมิและความดันมาตรฐาน
อุณหภูมิและความดันมาตรฐาน (, ย่อไม่เป็นทางการ: STP) เป็นชุดภาวะมาตรฐานสำหรับการวัดเชิงทดลอง ซึ่งกำหนดขึ้นเพื่อเปรียบเทียบระหว่างชุดข้อมูลได้ มาตรฐานที่ใช้กันมากที่สุดเป็นของสหภาพเคมีบริสุทธิ์และเคมีประยุกต์ระหว่างประเทศ (IUPAC) และสถาบันมาตรฐานและเทคโนโลยีแห่งชาติ (NIST) แม้ทั้งสองจะยังมิใช่มาตรฐานที่เป็นที่ยอมรับกันโดยสากล องค์การอื่นได้กำหนดนิยามอื่นภาวะอ้างอิงมาตรฐานแตกต่างกันไปเป็นของตน
ในวิชาเคมี IUPAC ได้กำหนดอุณหภูมิและความดันมาตรฐานว่าเป็นอุณหภูมิ 273.15 K (0 °C, 32 °F) และความดันสัมบูรณ์ 100 กิโลปาสกาล (14.504 พีเอสไอ, 0.986 บรรยากาศ แต่มาตรฐานที่ใช้กันมากกว่า คือ อุณหภูมิและความดันมาตรฐานของสิ่งแวดล้อม (SATP) หมายถึง อุณหภูมิ 298.15 K (25 °C, 77 °F) และความดันสัมบูรณ์ 100 กิโลปาสกาล
ปริมาตรต่อโมลของแก๊สสามารถคำนวณได้ด้วยความแม่นยำ โดยใช้กฎรวมแก๊สสำหรับแก๊สในอุดมคติ มีสมการว่า
formula_1
โดยที่
มีโก
มีโก (MeeGo) คือ ระบบปฏิบัติการสำหรับโทรศัพท์เคลื่อนที่ พัฒนาโดยบริษัท Linux Foundation Intel กับ Nokia กับ Novell และ AMD โดยออกแบบสำหรับทำงานใน Netbook Handset In-Vehicle Smart TV Media phone
เยื่อบุหัวใจอักเสบติดเชื้อ
เยื่อบุหัวใจอักเสบติดเชื้อ () คือภาวะเยื่อบุหัวใจอักเสบอย่างหนึ่ง ซึ่งเป็นภาวะซึ่งมีการอักเสบติดเชื้อของผิวเนื้อเยื่อชั้นในสุดของหัวใจส่วนที่สัมผัสกับเลือด (เช่น ลิ้นหัวใจ เป็นต้น) ส่วนใหญ่เกิดจากการติดเชื้อแบคทีเรีย แต่ก็เกิดจากการติดเชื้อในกลุ่มอื่นๆ ได้เช่นกัน
ลิ้นหัวใจเป็นอวัยวะซึ่งไม่มีระบบเลือดที่มาเลี้ยงโดยตรง จึงไม่มีทางที่จะให้เซลล์ของระบบภูมิคุ้มกันเช่นเม็ดเลือดขาวเดินทางมาทำงานที่ลิ้นหัวใจได้ ดังนั้นหากมีการติดเชื้อที่ลิ้นหัวใจและก่อตัวเป็นก้อนเชื้อ (vegetation) ร่างกายจะไม่สามารถกำจัดก้อนเชื้อนี้ได้ด้วยระบบภูมิคุ้มกัน การที่ลิ้นหัวใจไม่มีระบบเลือดมาเลี้ยงยังทำให้เป็นปัญหาในการรักษา เพราะยาจะไปถึงลิ้นหัวใจที่ติดเชื้อได้ยากเช่นกัน
ลิ้นหัวใจที่ปกติจะทำให้เลือดไหลผ่านได้โดยไม่ติดขัด แต่หากลิ้นหัวใจได้รับความเสียหาย เช่น จากไข้รูมาติก จะทำให้เลือดไหลผ่านอย่างไม่เป็นระเบียบ เพิ่มโอกาสที่เชื้อแบคทีเรียจะเกาะติดลิ้นหัวใจได้
ยูนิลีเวอร์
ยูนิลีเวอร์ (Unilever) เป็นบริษัทผู้ผลิตสินค้าอุปโภคบริโภค เป็นผู้ผลิตอาหาร เครื่องดื่ม ผงซักฟอก และสินค้าเพื่อสุขอนามัยส่วนบุคคล เป็นผู้ผลิตสินค้าอุปโภคบริโภคที่มียอดขายสูงสุดเป็นอันดับสองของโลกรองจากพรอคเตอร์ แอนด์ แกมเบิล มียอดขาย 44.3 พันล้านยูโร ในปี 2010
ยูนิลีเวอร์เป็นบริษัทข้ามชาติสัญชาติอังกฤษและเนเธอร์แลนด์ โดยเกิดจากการควบรวมกิจการของบริษัทลีเวอร์บราเธอร์ ผู้ผลิตสบู่สัญชาติอังกฤษ และบริษัทมาร์การีน ยูนี ผู้ผลิตเนยเทียมสัญชาติเนเธอร์แลนด์ เมื่อปี ค.ศ. 1930 ปัจจุบันยูนิลีเวอร์เป็นบริษัทจดทะเบียนในตลาดหลักทรัพย์แบบสองตลาด โดยมีสำนักงานใหญ่ที่ลอนดอน สหราชอาณาจักร ใช้ชื่อว่า ยูนิลีเวอร์ พีแอลซี (Unilever PLC) และสำนักงานใหญ่ที่รอตเทอร์ดาม ประเทศเนเธอร์แลนด์ ใช้ชื่อว่า ยูนิลีเวอร์ เอ็น. วี. (Unilever N.V.)
ลักกีสตาร์
ลักกีสตาร์ ( รวมไปถึงการสะกดแบบอื่น, อาจมี เดอะ (The) นำหน้า, หรือในรูปพหูพจน์) อาจหมายถึง
30 กำลังแจ๋ว
30 กำลังแจ๋ว (อังกฤษ : Fabulous 30) เป็นภาพยนตร์ไทย แนวโรแมนติก-คอมเมดี้ ผลงานการกำกับภาพยนตร์ลำดับที่ 8 ของ สมจริง ศรีสุภาพ (คิง) ผลิตโดยค่าย เอ็ม เทอร์ตี้ไนน์ ออกฉายวันที่ 3 พฤศจิกายน พ.ศ. 2554 ได้รับการจัดเรตติ้งภาพยนตร์ประเภท น 13+ (ภาพยนตร์ที่เหมาะสมกับผู้มีอายุตั้งแต่ 13 ปีขึ้นไป)
ภาพยนตร์เรื่องนี้เล่าเกี่ยวกับความรักระหว่างเพื่อนในกลุ่ม ทั้งแบบความรักแบบเพื่อน และความรักแบบหนุ่มสาว การพัฒนาความสัมพันธ์จากเพื่อน ไปเป็นคนรัก
สโมสรวอลเลย์บอลคอสโม เชียงราย
สโมสรวอลเลย์บอลคอสโม เชียงราย หรือชื่อเดิม สโมสรวอลเลย์บอลเชียงราย ที่ได้ก่อตั้งขึ้นเมื่อปี วันที่ 5 มกราคม พ.ศ. 2553 โดยมีผู้ก่อตั้ง ประกอบด้วย วิจิตรศักดิ์ มงคลสาร, พีระพงษ์ ดวงสนิท, บดีพล จันทโชติ ซึ่งมี โอภาส สุขเจริญไกรศรี เป็นประธานสโมสร และปราโมทย์ นพวงค์ เป็นผู้จัดการสโมสร
นักวอลเลย์บอลของทีมนี้ได้รับการกล่าวว่ามีรูปแบบการตบที่เป็นเอกลักษณ์ และผู้ชมเต็มสนามทุกนัด
ฤดูกาล 2554 สโมสรสามารถคว้าอันดับที่ 4 วอลเลย์บอลไทยแลนด์ลีก และในรายการมาเลเซีย ซุปเปอร์ ซีรีส์ 2011 ได้รางวัลชนะเลิศ"ข้อมูลอัปเดต ณ เดือนมีนาคม พ.ศ. 2559"
รูดอล์ฟ เชงเคอร์
รูดอล์ฟ เชงเคอร์ () เกิดวันที่ 31 สิงหาคม 1948 ที่ฮันโนเวอร์ ประเทศเยอรมัน เขาเป็นมือกีต้าร์เยอรมันและสมาชิกผู้ก่อตั้งวงเฮฟวี่เมทัล วงสกอร์เปียนส์ เขาเป็นมือกีตาร์และนักแต่งเพลงหลักของวง เขาตั้งวงเมื่อปี 1965 ในขณะที่เขาอายุ 17 ปี หลังจากเริ่มฝึกโดย Fender Stratocaster เขาเป็นที่รู้จักเป็นอย่างดีในตำแหน่ง กีตาร์ไฟฟ้า และกีตาร์โปร่งของวง 
ในการให้สัมภาษณ์เกี่ยวกับอัลบั้ม 'World Wide Live' เขากล่าวว่าเป้าหมายของเขาไม่ได้ที่จะกลายเป็นมือกีต้าร์ที่ดีที่สุดหรือเก่งที่สุด แต่ต้องการที่จะเป็นนักแต่งเพลงที่ดีที่สุด ในที่สุดวงสกอร์เปียนส์ก็ได้มือกีตาร์ฝีมือดีคือ Matthias Jabs มาเล่นโดยมีข้อแม้ว่าทุกเพลงที่เล่นจะต้องให้ตนเป็นผู้โซโลกีตาร์ เช่นเพลง"Wind of Change""Always Somewhere", "Still Loving You", "As Soon as the Good Times Roll", "Through My Eyes" "Coast to Coast" และ "Big City Nights"
น้องชายของเขา Michael Schenker ที่เป็นสมาชิกของวงสกอร์เปียนส์ตั้งแต่แรกเริ่ม ก่อนที่จะออกจากวงเพื่อไปเล่นกีตาร์ให้กับวงUFO ในปี 2000เขาได้รับรางวัลเมืองที่เมืองฮันโนเวอร์คือแผ่นเสียงทองคำอีกด้วย
อิวาซากิ ยาตาโร
อิวาซากิ ยาตาโร () เป็นนักการเงินและนักปฏิวัติอุตสาหกรรมส่งออกชาวญี่ปุ่น ผู้ก่อตั้งบริษัทมิตซูบิชิ
อิวาซากิ ยาตาโร เกิดในครอบครัวชาวนาในเมืองอากิ แคว้นโทซะ (ปัจจุบันคือจังหวัดโคจิบนเกาะชิโกกุ) ซึ่งปู่ทวดของเขาได้ขายสถานะซามูไรของตระกูลไปเพื่อใช้หนี้
อิวาซากิออกเดินทางไปยังเอโดะ (ปัจจุบันคือโตเกียว) เพื่อไปศึกษาตอนอายุ 19 ปี ต่อมามีเหตุให้ต้องยุติการศึกษาลงเนื่องจากพ่อของเขาได้รับบาดเจ็บสาหัสในกรณีพิพาทกับหัวหน้าหมู่บ้าน เมื่อผู้พิพากษาปฏิเสธที่จะรับฟังคดีของเขา ทำให้อิวาซากิต้องถูกตัดสินจำคุกในข้อหาทุจริตและถูกส่งตัวเข้าคุกเป็นเวลา 7 เดือน ภายหลังจากที่อิวาซากิได้รับการปล่อยตัวทำให้เขาไม่มีงานทำ ต่อมาเขาได้เริ่มประกอบอาชีพเป็นครูสอนเด็กในหมู่บ้าน และได้แต่งงานกับอิวาซากิ คิเซะ ภายหลังอิวาซากิได้ทำงานเป็นเสมียนให้กับแคว้นโทซะ โดยการชักชวนของโยชิดะ โทโย ซึ่งแคว้นโทซะมีผลประโยชน์ทางธุรกิจในหลายส่วนของประเทศญี่ปุ่น ต่อมาในปี ค.ศ. 1862 โยชิดะ โทโย ได้ถูกลอบสังหารทำให้เขาขาดการติดต่อกับแคว้นโทซะ กระทั่งหลานของโยชิดะ โทโย นามว่า โกโต โชจิโร ได้รับอิวาซากิกลับเข้าทำงานอีกครั้ง อิวาซากิตั้งใจทำงานจนสามารถซื้อสถานะซามูไรของตระกูลกลับได้ และเขาได้รับความไว้วางใจจนได้รับการเลื่อนตำแหน่งเป็นหัวหน้ากลุ่มการค้าของแคว้นโทซะ รับผิดชอบด้านการค้าในนางาซากิเพื่อขายน้ำมัน การบูร และกระดาษ และซื้อเรือ อาวุธ และกระสุนปืนกลับแคว้นโทซะ พร้อมทั้งได้รับหน้าที่ดูแลการเงินของกลุ่มการค้าไคเอ็นไตของซากาโมโตะ เรียวมะ และจัดหาเรือ "อิโรฮะมารุ" ให้กลุ่มไคเอ็นไตใช้ในการดำเนินกิจการหลังจากช่วงการฟื้นฟูสมัยเมจิ ในปี ค.ศ. 1868 มีการบังคับให้ยกเลิกการหาผลประโยชน์ของกลุ่มการค้าในระบอบโชกุน อิวาซากิจึงเดินทางไปโอซากะและเป็นผู้นำการค้าให้กับบริษัทการค้าของอดีตแคว้นโทซะ ภายหลังบริษัทนี้ได้เปลี่ยนชื่อมาเป็น มิตซูบิชิ
อิวาซากิ ยาตาโร ได้ก่อตั้งบริษัทเป็นของตนเองเมื่อเดือน มีนาคม ค.ศ. 1870 พร้อมกับตั้งชื่อบริษัทว่า มิตซูบิชิ โดยตราของบริษัทเป็นการนำตราประจำตระกูลอิวาซากิของตัวเองมารวมกับตราประจำตระกูลยามาอูจิซึ่งเป็นเจ้าครองแคว้นโทซะในสมัยนั้น
ในปี ค.ศ. 1874 - ค.ศ. 1875 ยาตาโรได้รับว่าจ้างจากจากรัฐบาลญี่ปุ่นให้ดำเนินธุรกิจการขนส่งกองทัพทหารญี่ปุ่นและยุทโธปกรณ์ และรัฐบาลญี่ปุ่นได้ซื้อเรือรบจำนวนหนึ่งเพื่อดำเนินภารกิจต่อต้านชาวพื้นเมือง Paiwan ทางตะวันออกเฉียงใต้ของไต้หวัน ซึ่งเรือเหล่านี้จะได้รับภายหลังจากที่มิตซูบิชิดำเนินการปฏิบัติภารกิจเสร็จสิ้นใน ค.ศ. 1875 เรื่องความสัมพันธ์อันเหนียวแน่นระหว่างมิตซูบิชิกับรัฐบาลใหม่เป็นสิ่งยืนยันได้ถึงความสำเร็จของบริษัทที่ก่อตั้งใหม่ได้อย่างดี ในทางกลับกัน บริษัทมิตซูบิชิก็ได้ให้การสนับสนุนรัฐบาลใหม่ในการลำเลียงกองกำลังเพื่อทำการต่อต้านกบฏซัตสึมะได้สำเร็จในปี ค.ศ. 1877 ดังนั้นความสำเร็จของมิตซูบิชิจึงกลายมาเป็นจุดเกี่ยวพันที่สำคัญกับการขยายอำนาจของรัฐญี่ปุ่นยุคใหม่ต่อมาภายหลังมิตซูบิชิได้ลงทุนในเหมืองแร่ อู่ซ่อมเรือ และการเงิน ในปี ค.ศ. 1884 เขาได้เข้าดำเนินธุรกิจอู่ต่อเรือนางาซากิ ซึ่งทำให้บริษัทสามารถที่จะดำเนินการต่อเรือขนาดใหญ่ได้ และได้เปลี่ยนชื่อเป็น Nagasaki Shipyard & Machinery Works
อิวาซากิ ยาตาโร ประธานคนแรกของบริษัทมิตซูบิชิถึงแก่กรรมด้วยโรคมะเร็งเมื่อวันที่ 7 กุมภาพันธ์ ค.ศ. 1885 โดยผู้สืบทอดตำแหน่งต่อจากเขาคืออิวาซากิ โยโนซูเกะน้องชาย และถัดมาเป็นลูกชายของเขา อิวาซากิ ฮิซายะ
อาเรียมิวสิกอะวอดส์
อาเรียมิวสิกอะวอดส์ ( หรือชื่อเต็มคือ Australian Recording Industry Association Music Awards) เป็นงานแจกรางวัลประจำปี เพื่อเฉลิมฉลองอุตสาหกรรมดนตรีออสเตรเลียจัดขึ้นโดย สมาคมผู้ประกอบกิจการเพลงออสเตรเลีย หรือ อาเรีย (ARIA) งานเริ่มจัดขึ้นมาตั้งแต่ปี ค.ศ. 1987 กับการแจกรางวัลหลากหลายประเภทดนตรีและรางวัลความนิยิม และมีรางวัลไฟน์อาตส์อะวอดส์ และรางวัลอาติซาน รางวัลความสำเร็จสูงสุด และอาเรียฮอลออฟเฟม และในปี ค.ศ. 2010 อาเรียมีรางวัลที่ได้รับจากการลงคะแนนเสียงสาธารณะเป็นครั้งแรก
เอพราอะวอดส์
เอพราอะวอดส์ หรือ เอพรามิวสิกอะวอดส์ () เป็นงานแจกรางวัลประจำปีของออสเตรเลียและนิวซีแลนด์ จัดขึ้นโดย สมาคมสิทธิในการออกแสดงแห่งออสตราเลเซีย (Australasian Performing Right Association) ในด้านการเขียนเพลง ยอดขาย การออกอากาศ ให้กับสมาชิก
มีการมอบรางวัลเกียรติยศผู้ประสบความสำเร็จให้กับนักเขียนเพลง ในเอพรามิวสิกอะวอดส์ เอพราคลาสสิคัลมิวสิกอะวอดส์ และสกรีนอะวอดส์ ในออสเตรเลีย ส่วนในนิวซีแลนด์ มีการมอบรางวัลซิลเวอร์สโกลล์ ให้กับผู้เขียนเพลงที่ดีที่สุดในการออกจำหน่าย และยังมีการมอบรางวัลให้กับเพลงที่ออกอากาศมากที่สุดในนิวซีแลนด์ในรอบปี
เอสบีเอสวัน
เอสบีเอสวัน () เป็นสถานีโทรทัศน์แห่งชาติในออสเตรเลีย ออกฉายเมื่อวันที่ 24 ตุลาคม ค.ศ. 1980 เป็นสถานีเครือข่ายของเอสบีเอส ออกฉายทั่วประเทศ จากข้อมูลในปี ค.ศ. 2009 เอสบีเอสวัน มียอดส่วนแบ่งผู้ชม 5.8%
เปียโนโซนาตาหมายเลข 11 (โมทซาร์ท)
เปียโนโซนาตาหมายเลข 11 ในบันไดเสียง เอ เมเจอร์ () ผลงานประพันธ์ของว็อล์ฟกัง อมาเดอุส โมทซาร์ท เป็นโซนาตาสำหรับบรรเลงเดี่ยวเปียโน แบ่งออกเป็น 3 มูฟเมนต์ บรรเลงด้วยบันไดเสียง เอ เมเจอร์ หรือ เอ ไมเนอร์ มีความยาวทั้งสิ้นประมาณ 20 นาที
มูฟเมนต์ที่สามของโซนาตาชิ้นนี้ "Alla Turca" เป็นผลงานสำหรับบรรเลงเดี่ยวเปียโนที่ได้รับความนิยม เป็นที่รู้จักในชื่อ เตอร์กิชรอนโด (Turkish Rondo) หรือ เตอร์กิชมาร์ช (Turkish March) เป็นการเล่นเลียงจังหวะเพลงมาร์ชแบบตุรกี ของวงดุริยางค์ทหารออตโตมัน ซึ่งกำลังได้รับความนิยมในขณะนั้น
โมทซาร์ทประพันธ์โซนาตาชิ้นนี้ในช่วงทศวรรษ 1870 ถึง 1880 โดยไม่มีหลักฐานบันทึกชัดเจนว่าเขาแต่งขึ้นที่ใด และปีไหน นักประวัติศาสตร์การดนตรีสันนิษฐานว่าเขาน่าจะแต่งที่เวียนนาหรือซาลซ์บูร์ก ประมาณปี ค.ศ. 1883 แต่บางแหล่งกล่าวว่าโมทซาร์ทอาจจะแต่งขึ้นก่อนหน้า ที่ปารีส ในปี ค.ศ. 1878
เมอร์เมอร์ (ค่ายเพลง)
เมอร์เมอร์ () เป็นค่ายเพลงที่เมื่อเริ่มมีค่ายย่อยของโซนีมิวสิกออสเตรเลีย ก่อตั้งกลางปี ค.ศ. 1994 ตั้งชื่อตามอัลบั้มของอาร์.อี.เอ็ม. ชุดแรก เมอร์เมอร์ได้เซ็นสัญญากับศิลปินร็อกออสเตรเลียที่ประสบความสำเร็จอย่างเช่น ซิลเวอร์แชร์ แอมโมเนีย ซัมติงฟอร์เคต และเจบีไดห์
คัง กัมชัน
คังกัมชัน (; ; ค.ศ. 948 — 1031) เป็นขุนนางผู้ซื่อสัตย์ต่อ พระพันปีชอนชู และ ราชวงศ์โครยอ เป็นอย่างมากเขาเกิดเมื่อปี ค.ศ. 948 เมื่อกองทัพเหลียวยกทัพมาเขาในฐานะเจ้ากรมกลาโหมในรัชสมัยพระเจ้ามกจงจึงยกกองทัพออกไปต่อสู้จนได้ชัยชนะแต่แล้วเมื่อกองทัพเหลียวบุกประชิดพระนครเขาจึงต้องคุ้มกันพระเจ้ามกจงหนีออกจากพระนครแต่ก็พลาดท่าถูกลีฮอนอูนและอันแพทหารใต้บังคับบัญชาทรยศปลงพระชนม์พระเจ้ามกจงเขาจึงต้องหนีเอาตัวรอดก่อนเมื่อองค์ชายวังซุนขึ้นทรงราชย์เป็นพระเจ้าฮยอนจงเขาจึงคุ้มกันพระเจ้าฮยอนจงหนีรอดไปได้และกลับมาจัดการกับกองทัพเหลียวได้สำเร็จใต้เท้าคังกัมชันได้รับการแต่งตั้งให้เป็นมหาเสนาบดีในเวลาต่อมาและถึงแก่อสัญกรรมในปี ค.ศ. 1031 ขณะอายุได้ 83 ปี
ดิสทัต คำประกอบ
นายดิสทัต คำประกอบ (เกิด 9 พฤศจิกายน พ.ศ. 2501) อดีตสมาชิกสภาผู้แทนราษฎรจังหวัดนครสวรรค์ เขต 2 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย
ดิสทัต คำประกอบ เกิดเมื่อวันที่ 9 พฤศจิกายน พ.ศ. 2501 เป็นบุตรของนายสวัสดิ์ คำประกอบ อดีตรัฐมนตรีหลายกระทรวงและ นางมะลิ คำประกอบ มีพี่ชาย 2 คน คือนายภาณุวัฒน์ และนายวีระกร คำประกอบ สมาชิกบ้านเลขที่ 111
สำเร็จการศึกษา Master of Business Administration Angelo State University และนิติศาสตรบัณฑิต มหาวิทยาลัยรามคำแหง
ดิสทัต ลงสมัครเลือกตั้งเป็นครั้งแรกในปี พ.ศ. 2550 กับพรรครวมใจไทยชาติพัฒนา โดยถือเป็นตัวแทนของบิดาที่วางมือทางการเมืองเนื่องจากอายุมากเกือบ 100 ปี แล้ว และพี่ชายที่ติดบ้านเลขที่ 111 แต่ได้รับเลือกตั้งในครั้งถัดมา ในปี พ.ศ. 2554 กับพรรคเพื่อไทย
ในปี พ.ศ. 2555 เขาถูกคณะกรรมการการเลือกตั้งมีมติเพิกถอนสิทธิเลือกตั้ง (ใบแดง) เนื่องจากขาดคุณสมบัติลงสมัครรับเลือกตั้ง ที่ไม่ได้มีชื่ออยู่ในทะเบียนบ้านเกิน 5 ปี ในจังหวัดที่ลงสมัครรับเลือกตั้งนั้น โดยพบว่านายดิตทัส ถือบัตรประจำตัวประชาชน 2 ใบ ในชื่อว่า "ดิสทัต" และ "ดิสทัย" ซึ่งทั้งสองบุคคลเกิดวันเดือนเดียวกันแต่ห่างกัน 9 ปี ทั้งนี้นายดิสทัต มีชื่ออยู่ในทะเบียนบ้านเพียง 3 ปี แต่นายดิสทัย มีชื่ออยู่ในทะเบียน 37 ปี ต่อมาศาลฎีกาแผนกคดีเลือกตั้ง มีคำสั่งให้ยกคำร้องดังกล่าว โดยเห็นว่านายดิสทัต และนายดิสทัย เป็นบุคคลคเดียวกัน จึงถือว่าเขามีชื่ออยู่ในทะเบียนบ้านในจังหวัดที่ลงสมัครรับเลือกตั้งเกินกว่า 5 ปี
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 85
ดิสทัต คำประกอบ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
เปียโนคอนแชร์โตหมายเลข 5 (เบทโฮเฟิน)
เปียโนคอนแชร์โตหมายเลข 5 ในบันไดเสียง อี แฟลต เมเจอร์ () ผลงานประพันธ์ของลูทวิช ฟัน เบทโฮเฟิน เป็นที่รู้จักกันในชื่อ "คอนแชร์โตจักรพรรดิ" (Emperor Concerto) เป็นเปียโนคอนแชร์โตชิ้นสุดท้ายของเบทโฮเฟิน ประพันธ์ขึ้นระหว่างปี ค.ศ. 1809 ถึง ค.ศ. 1811 ขณะพำนักอยู่ที่เวียนนา โดยอุทิศให้แก่อาร์ชดยุกรูดอล์ฟแห่งออสเตรีย หนึ่งในลูกศิษย์และผู้เลื่อมใสผลงานของเบทโฮเฟิน
เบทโฮเฟินจัดแสดงรอบปฐมทัศน์ผลงานชิ้นนี้ที่ห้องจัดแสดงเกอวันท์เฮาส์ เมืองไลพ์ซิช เมื่อวันที่ 28 พฤศจิกายน ค.ศ. 1811 และที่เวียนนา ในปีถัดมา ชื่อ "จักรพรรดิ" ที่นิยมเรียกคอนแชร์โตบทนี้ ไม่ได้เป็นชื่อที่เบทโฮเฟินตั้งขึ้น แต่ตั้งขึ้นโดยโจแฮน แบปทิสต์ เครเมอร์ นักดนตรีชาวอังกฤษ ผู้ตีพิมพ์ชีตมิวสิกผลงานชิ้นนี้ 
คอนแชร์โตชิ้นนี้มีความยาวทั้งสิ้นประมาณ 40 นาที ประกอบด้วย 3 มูฟเมนต์:
อาโรน (เซนต์เซย์ย่า)
อาโรน เป็นตัวละครจากการ์ตูนญี่ปุ่นเรื่องเซนต์เซย์ย่า ภาค The Lost Canvas จ้าวนรกฮาเดสโดยเป็นร่างทรงของฮาเดส
วิญญาณของฮาเดสเป็นน้องชายของแพนโดราเกิดในวันคริสต์มาส แต่ว่าถูกเมฟิสโตเฟเลส โยมะลักพาตัวไปทันทีที่เกิดและนำไปใส่ในร่างของทารกอาโรนของครอบครัวบาทหลวงในอิตาลีและมีซาชาเป็นน้องสาว แต่ว่าหลังจากนั้นพ่อแม่ก็ได้เสียชีวิตลง อาโรนกับซาชาจึงได้ไปอยู่ที่สถานเลี้ยงเด็กกำพร้าและได้พบกับเพกาซัส เท็มมะและได้เป็นเพื่อนกัน แต่ต่อมา ซาช่าก็ถูกพาตัวไปเป็นอาธีน่า หลายปีต่อมาเท็มมะก็ออกไปเป็นเซนต์ ช่วง 2 ปี ที่เท็มมะจากไป อาโรนก็เป็นจิตกระที่มีชื่อ แต่วาดรูปใครหรือสิ่งใดต้องมีอันเป็นไป แล้วได้พบกับแพนโดราอีกครั้งและแพนโดราได้ปลุกวิญญาณของฮาเดสขึ้นมา ตอนแรกอาโรนเสียใจมาก แต่ก็ถูกแพนโดราและฮิปนอสกล่อมไปว่า ความตายเป็นการปลดปล่อย อาโรนจึงยอมกลายเป็นร่างทรงของฮาเดสและเปิดศึกเทพยุทธ์ขึ้นด้วการสังหารหมู่คนในเมืองจนหมดและสังหารเท็มมะด้วย แต่ก่อนที่เท็มมะจะตายก็ได้กระชากมาลัยดอกไม้ที่ซาชาถักให้และปิดผนึดพลังของฮาเดสไว้ ทำให้สีผมบลอนด์ของอาโรนเปลี่ยนเป็นสีดำ แสดงว่ากลายเป็นฮาเดสโดยสมบูรณ์ แต่จิตของอาโรนก็ยังไม่หายไปและได้พบกับเท็มมะในยมโลกพร้อมชวนเท็มมะให้เข้ากองทัพยมโลกแต่เท็มมะปฏิเสธและบอกว่าจะพาอาโรนกลับให้ได้ หลังจากนั้นอาโรนก็ได้บุกเดี่ยวไปที่แซงค์ทัวรี่ในฐานะฮาเดส โดยอาโรนเกือบเสียท่า ซึ่งนั่นเป็นโอกาสเดียวที่จะดึงวิญญาณฮาเดสออกมาจากร่างเพื่อยุติสงครามในทันทีแต่แพนโดร่ามาช่วยไว้ และจัดการกับซาจิทาริอัส ชิจิฟอสและบอกกับกองทัพอาธีน่าว่าจะมอบภาพLost canvasให้โลก ซึ่งเมื่อภาพนี้วาดเสร็จ ทุกชีวิตบนโลกก็จะตายและหลังจากนั้นก็ถูกแพนโดราพาตัวกลับและขังไว้ในสุบินโลก และหลังจากนั้นฮิปนอสก็ได้ปลุกวิญญาณของฮาเดสอีกครั้งเพื่อลบจิตของอาโรนไป และหลังจากนั้นก็ได้สังหารไลบร้า โดโกและย้ายปราสาทไปบนลอสท์แคนวาสและหลังจากนั้นก็แกล้งทำตัวเป็นฮาเดสมาตลอด จนกระทั่งเมื่อปะทะกับทัพอาธีน่าที่จามิล อาโรนได้ลงมาจากลอสท์แคนวาสเพื่อหมายสังหารการูด้า ไออาคอสที่แพ้ในการต่อสู้และชวนพวกเท็มมะให้บุกเข้ามาในลอสท์แคนวาส และในลอสท์แคนวาสก็ได้ใช้เส้นผมของซาชาปิดผนึกพลังของอาธีน่าไว้และหลังจากนั้น อาโนก็ได้สังหารกองทัพยมโลกทั้งหมดและเปิดเผยตัวตนออกมา ทำให้แพนโดราหนีไปและต่อต้านตน นอกจากนี้ ราดาแมนทีสยังก่อกบฏเพราะรู้ว่าฮาเดสคืออาโรนอีกด้วย แต่ทั้งสองก็ไม่สมารถสังหารอาโรนได้ หลังจากนั้นเท็มมะและซาชาก็ได้เข้ามาตัดสินกับอาโรน เท็มมะเป็นฝ่ายชนะทำให้วิญญาณของฮาเดสที่ถูกอาโรนสะกดไว้ตื่นขึ้นมาและจะทำลายโลก แต่โดโกและชิออนก็ได้ไล่วิญญาณของฮาเดสออกจากร่างของอาโรนด้วยแสงสีทอง(แสงอาทิตย์)ทำให้วิญญาณของฮาเดสออกจากร่างของอาโรนในที่สุด หลังจากนั้นเท็มมะ อาโรน และซาชา ทั้ง 3 จึงได้ไปตัดสินกับวิญญาณของฮาเดสอีกครั้งที่ปราสาทดวงดาวหลังสุดท้าย และทั้งสามก็ได้สละชีวิตเพื่อผนึกวิญญาณของฮาเดสและปิดศึกเทพยุทธ์ลงในที่สุด แต่ทั้ง 3 ก็เสียชีวตลงไป
มะซะมิ คุรุมะดะ-ชิโอริ เทชิโรงิ,เซนต์เซย์ย่า เดอะลอสท์แคนวาส เล่มที่1-25,สำนักพิมพ์วิบูลย์กิจ,2549-2554
เพลงชาติสาธารณรัฐสังคมนิยมโซเวียตคีร์กีซ
เพลงชาติสาธารณรัฐสังคมนิยมโซเวียตคีร์กีซ (;) เป็นเพลงชาติของคีร์กีซสถานสมัยอยู่ภายใต้การปกครองของสหภาพโซเวียต ประพันธ์เนื้อร้องโดย K. Malikov, T. Sydykbekov, M. Tokobaev และ เรียบเรียงทำนองโดย วลาดิเมียร์ วลาซอฟ, อับดุลลา มัลดาเบฟ, และ วลาดิเมียร์ เฟเร. เริ่มใช้เป็นเพลงชาติคีร์กีซสถานของตั้งแต่พ.ศ. 2489 จนถึง พ.ศ. 2535
ซิมโฟนีหมายเลข 7 (เบทโฮเฟิน)
ซิมโฟนีหมายเลข 7 ในบันไดเสียง เอ เมเจอร์ () ผลงานประพันธ์ของลูทวิช ฟัน เบทโฮเฟินในปี ค.ศ. 1811 แล้วเสร็จเมื่อปี ค.ศ. 1812
เบทโฮเฟินประพันธ์ซิมโฟนีบทนี้ในขณะสุขภาพไม่ดี อยู่ระหว่างการพักผ่อนเพื่อฟื้นฟูร่างกายที่สปาในเมืองแตปลิตแซ บริเวณชายแดนระหว่างแคว้นโบฮีเมียกับแคว้นซัคเซิน ในขณะนั้นยุโรปอยู่ท่ามกลางสงคราม โดยฝรั่งเศสกำลังยึดครองกรุงเวียนนาอยู่
ซิมโฟนีบทนี้มีความยาวประมาณ 37 นาที แบ่งออกเป็น 4 มูฟเมนต์
เบทโฮเฟินเป็นผู้อำนวยเพลงรอบปฐมทัศน์ด้วยตัวเองที่เวียนนา เมื่อวันที่ 8 ธันวาคม ค.ศ. 1813 ในการแสดงรอบพิเศษเพื่อการกุศล หารายได้ช่วยเหลือทหารผ่านศึกที่ได้รับบาดเจ็บจากยุทธการที่ฮาเนา แคว้นเฮ็สเซิน ระหว่างแนวร่วมราชอาณาจักรบาวาเรียและจักรวรรดิออสเตรีย กับจักรวรรดิฝรั่งเศสที่ 1 นำโดยนโปเลียน โบนาปาร์ต
หลังการแสดงครั้งนั้น ผลงานได้รับคำชื่นชมว่าเป็นหนึ่งในผลงานที่ดีที่สุดของเบทโฮเฟิน โดยเฉพาะมูฟเมนต์ที่สอง ""Allegretto"" ที่มีจังหวะเร่งเร้า มีผู้เปรียบเปรยว่าเป็นเหมือนการประกาศชัยชนะของดยุกแห่งเวลลิงตันที่มีต่อโจเซฟ โบนาปาร์ต (พี่ชายของนโปเลียน) และนิยมนำกลับมาแสดงซ้ำอยู่เสมอ
ไฟว์ไลฟ์
ไฟว์ไลฟ์ () เริ่มขึ้นเมื่อ พ.ศ. 2545 เป็นรายการของ บริษัท จีเอ็มเอ็มทีวี จำกัด ถ่ายทอดสดจากตึก จีเอ็มเอ็ม แกรมมี่ ชั้น 11 ทุกวันจันทร์-ศุกร์ เวลา 00:55 - 01:50 น. ทาง สถานีวิทยุโทรทัศน์กองทัพบกช่อง 5 (ปี 2556 เพิ่มการออกอากาศในชื่อ ไฟฟ์ไลฟ์ วีคเอ็น ทุกวันเสาร์เวลา 00:20 - 01:10 น. เริ่ม 5 มกราคม พ.ศ. 2556) ออกอากาศซ้ำ (Rerun) เวลา 10:00 - 11:00 น. ทุกวันจันทร์-ศุกร์ทางช่อง แบงแชนแนล และได้ยุติการออกอากาศไปพร้อมกับการปิดตัวของช่องแบงแชนแนล เมื่อเดือนธันวาคม พ.ศ. 2558
เดิมทีมีพิธีกรคือ ดีเจอ้อม (สุนิสา สุขบุญสังข์), ดีเจโจ้ (อัครพล ธนะวิทวิลาศ), น้าเน็ก (เกตุเสพย์สวัสดิ์ ปาลกะวงศ์ ณ อยุธยา), ดีเจอ้อย (นภาพร ไตรวิทย์วารีกุล), ดีเจอั๋น (ภูวนาท คุนผลิน), ดีเจโป้ง (ณัฎฐพงษ์ แตงเกษม), ดีเจกฤษณ์ (กฤษณ์ ศรีภูมิเศรษฐ์) และดีเจออม (ภัสสร พัชรสรวุฒิ) (ตั้งแต่ปี พ.ศ. 2545 - 11 สิงหาคม พ.ศ. 2549) ต่อมาในปี พ.ศ. 2549 ได้เปลี่ยนพิธีกรทั้งหมดเป็น โบ (ธนากร ชินกูล), เต้ย (ธโนทัย เอื้ออมรรัตน์), หลุยส์ (พงษ์พันธ์ เพชรบัณฑูร), อ๋อง (เขมรัชต์ สุนทรนนท์), อิคคิว (พีระพล เสนาคุณ) และ ปอ (นันทชัย เตชะศรีวิเชียร) โดยออกอากาศครั้งแรกวันที่ 14 สิงหาคม พ.ศ. 2549 เป็นต้นไป
ฟร็อกสตอมป์
ฟร็อกสตอมป์ (Frogstomp) เป็นสตูดิโออัลบั้มชุดแรกของวงร็อกจากออสเตรเลีย ซิลเวอร์แชร์ ได้ วางจำหน่ายในประเทศออสเตรเลีย ในต้นปี 1995 เมื่อสมาชิกแต่ละคนมีอายุเพียง 15 ปีเท่านั้น โดย บริษัทย่อยของโซนี่เรเคิดส์ และ อัลบั้มได้ขึ้นชาร์ตอันดับ 1 ในวันที่ 20 มิถุนายน ปี 1995 "ฟร็อกสตอมป์" ได้ถูกวางจำหน่ายโดยค่าย อีพิกเรเคิดส์ ในสหรัฐอเมริกา และได้รับรองจาก สองแพลทินัม ของ RIAA
ทุกเพลงแต่งโดย ดาเนียล จอห์นส และ เบน จิลลีส์ ยกเว้นที่ระบุไว้เป็นอย่างอื่น
เพลงชาติสาธารณรัฐคาซัคสถาน
เพลงชาติสาธารณรัฐคาซัคสถาน () ; )คือชื่อของเพลงชาติของคาซัคสถาน ในช่วงระหว่าง พ.ศ. 2535 ถึง พ.ศ. 2549 ภายหลังการล่มสลายของสหภาพโซเวียตในปี พ.ศ. 2534, จึงได้มีการแก้ไขเนื้อร้องเพลงชาติใหม่ โดยใช้ทำนองเดิมของเพลงชาติสาธารณรัฐสังคมนิยมโซเวียตคาซัค ประพันธ์เนื้อร้องใหม่โดย มูซาฟาร์ อาลิมบาเยฟ (Muzafar Alimbayev), การ์ได มาซาร์ลีเยฟ (Kadyr Myrzaliyev), ตุมมานไบ โมลดากาลิเยฟ (Tumanbai Moldagaliyev), และ ซาร์ดาร์ ดาริบาเยวา (Zhadyra Daribayeva.)
ในวันที่ 7 มกราคม พ.ศ. 2549 ได้มีการประกาศใช้เพลงชาติฉบับใหม่ที่มีชื่อว่า "เมนิงคาซัคสตานึม" (; แปลว่า คาซัคสถานของข้า) ซึ่งเนื้อเดิมของเพลงนี้ ประพันธ์ไว้ในปี พ.ศ. 2499 ภายหลังนายนูร์ซุลตัน นาซาร์บายิฟ (Nursultan Nazarbayev) ประธานาธิบดีแห่งคาซัคสถาน ได้แก้ไขเพิ่มเติมเนื้อร้องบางส่วน ก่อนที่จะมีการประกาศใช้เพลงนี้เป็นเพลงชาติฉบับดังกล่าว
ศรีสุข รุ่งวิสัย
ศรีสุข รุ่งวิสัย อดีตสมาชิกวุฒิสภา แบบสรรหา เป็นผู้มีบทบาทในฐานะผู้ดำเนินกิจการสาธารณกุศลเพื่อประชาชนผู้ด้อยโอกาสในพื้นที่จังหวัดศรีสะเกษและภาคตะวันออกเฉียงเหนือตอนล่าง ได้รับสมญานาม นักบุญแห่งแดนอีสานใต้
ศรีสุข รุ่งวิสัย เกิดเมื่อวันที่ 21 กันยายน พ.ศ. 2506 ที่จังหวัดศรีสะเกษ สำเร็จการศึกษาระดับปริญญาตรี สาขานิติศาสตร์ จากมหาวิทยาลัยรามคำแหง
ศรีสุข รุ่งวิสัย เคยดำรงตำแหน่งที่ปรึกษาประจำคณะกรรมาธิการการฟอกเงินและยาเสพติด สภาผู้แทนราษฎร ต่อมาในปี พ.ศ. 2551 ได้รับคัดเลือกเป็นสมาชิกวุฒิสภา แบบสรรหา และได้รับตำแหน่งกรรมการธิการการแรงงานและสวัสดิการสังคม วุฒิสภา และกรรมาธิการการกีฬา วุฒิสภา
ในปี พ.ศ. 2554 นายศรีสุข รุ่งวิสัย ถูกกล่าวหาจากสหกรณ์ออมทรัพย์ครูหลายแห่งในภาคตะวันออกเฉียงเหนือ ว่าเป็นผู้อยู่เบื้องหลังการฉ้อโกงมูลค่าหลายพันล้านบาท ต่อมาใปี พ.ศ. 2555 คณะกรรมการการเลือกตั้ง มีมติเพิกถอนการแต่งตั้งนายศรีสุข รุ่งวิสัย เป็นสมาชิกวุฒิสภา เนื่องจากไม่ได้ไปใช้สิทธิ์เลือกตั้ง
สัญชัย วงษ์สุนทร
นายสัญชัย วงษ์สุนทร (เกิด 25 กุมภาพันธ์ พ.ศ. 2500) อดีตประธานคณะกรรมาธิการความมั่นคงแห่งรัฐ ในสภาผู้แทนราษฎรไทย ชุดที่ 24 เป็นสมาชิกสภาผู้แทนราษฎรจังหวัดนครสวรรค์ เขต 3 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2544 ในสังกัดพรรคไทยรักไทย ปัจจุบันสังกัดพรรคเพื่อไทย
สัญชัย วงษ์สุนทร เกิดเมื่อวันที่ 2 กุมภาพันธ์ พ.ศ. 2500 เป็นบุตรของนายประสงค์และนางนัทธี วงษ์สุนทร มีพี่น้อง 4 คน สำเร็จการศึกษานิติศาสตรบัณฑิต และศิลปศาสตรมหาบัณฑิต มหาวิทยาลัยรามคำแหง มีบุตรนอกสมรส 2 คน
อดีตเป็นสมาชิกสภาจังหวัดนครสวรรค์ ลงเลือกตั้งสมาชิกสภาผู้แทนราษฎรครั้งแรกในปี พ.ศ. 2544 สังกัดพรรคไทยรักไทย และได้รับเลือกต่อกันมาอีก 3 ครั้ง โดยไม่เคยสอบตก และเข้าได้รับแต่งตั้งเป็นประธานคณะกรรมาธิการความมั่นคงแห่งรัฐ สภาผู้แทนราษฎรไทย ชุดที่ 24 แทนนายการุณ โหสกุล
สัญชัย วงษ์สุนทร ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
เพลงชาติสาธารณรัฐสังคมนิยมโซเวียตอาร์มีเนีย
เพลงชาติสาธารณรัฐสังคมนิยมโซเวียตอาร์มีเนีย () เป็นเพลงชาติของอาร์มีเนียสมัยอยู่ภายใต้การปกครองของสหภาพโซเวียต
เพลงชาติสาธารณรัฐสังคมนิยมโซเวียตอาร์มีเนีย ได้ใช้เป็นเพลงชาติของอาร์มีเนียตั้งแต่ พ.ศ. 2487 จนถึง พ.ศ. 2534 โดยประพันธ์เนื้อร้องโดย อาร์เมนาก ซาร์กสยัน เรียบเรียงทำนองโดย อาราม คาชัตราน โดยเนื้อร้องได้ประพันธ์ขึ้นในปี พ.ศ. 2489 จนถึง พ.ศ. 2534 ซึ่งอาร์มีเนียได้รับเอกราชจากสหภาพโซเวียต ได้มีการใช้ เมร์ ไฮเรนิก เป็นเพลงชาติของอาร์มีเนียแทนเพลงชาติสาธารณรัฐสังคมนิยมโซเวียตอาร์มีเนีย
นุกูล แสงศิริ
พันตำรวจโทนุกูล แสงศิริ (เกิด 23 มีนาคม พ.ศ. 2512) อดีตสมาชิกสภาผู้แทนราษฎรจังหวัดนครสวรรค์ เขต 4 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 ในสังกัดพรรคมัชฌิมาธิปไตย ปัจจุบันสังกัดพรรคเพื่อไทย
นุกูล แสงศิริ เกิดเมื่อวันที่ 23 มีนาคม พ.ศ. 2512 เป็นบุตรของนายสง่า และนางแตงอ่อน แสงศิริ มีพี่น้อง 4 คน สำเร็จการศึกษานิติศาสตรบัณฑิต มหาวิทยาลัยสุโขทัยธรรมาธิราช และการศึกษามหาบัณฑิต สาขาการบริหารการศึกษา มหาวิทยาลัยนเรศวร สมรสกับนางอัญธิกา มีบุตรธิดา 2 คน
ลงสมัครสมาชิกสภาผู้แทนราษฎรครั้งแรกในปี พ.ศ. 2550 ในนามพรรคมัชฌิมาธิปไตย และได้รับเลือกตั้งเป็นครั้งแรก หลังจากพรรคมัชฌิมาธิปไตยถูกยุบ พันตำรวจโทนุกูลได้ย้ายไปเป็นสมาชิกพรรคภูมิใจไทย
ก่อนการเลือกตั้ง พ.ศ. 2554 พันตำรวจโทนุกูลย้ายมาสังกัดพรรคเพื่อไทย โดยเป็นการย้ายตามพันตำรวจโทบรรยิน ตั้งภากรณ์ สมาชิกบ้านเลขที่ 109 ที่ย้ายมาร่วมงานกับพรรคเพื่อไทยก่อนหน้านี้
นุกูล แสงศิริ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
ทายาท เกียรติชูศักดิ์
นายทายาท เกียรติชูศักดิ์ (เกิด 26 กุมภาพันธ์ พ.ศ. 2509) อดีตสมาชิกสภาผู้แทนราษฎรจังหวัดนครสวรรค์ เขต 5 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย
ทายาท เกียรติชูศักดิ์ เกิดเมื่อวันที่ 26 กุมภาพันธ์ พ.ศ. 2509 เป็นบุตรของนายสมบัติ และนางทรงศรี เกียรติชูศักดิ์ มีพี่น้อง 2 คน จบการศึกษามัธยมศึกษาตอนปลาย จากโรงเรียนอำนวยศิลป์ พระนคร สำเร็จการศึกษาศิลปศาสตรมหาบัณฑิต (รัฐศาสตร์) มหาวิทยาลัยรามคำแหง มีบุตรนอกสมรส 2 คน
อดีตเป็นสมาชิกสภาองค์การบริหารส่วนจังหวัด เขตอำเภอตาคลี ลาออกมาเพื่อลงสมัครสมาชิกสภาผู้แทนราษฎรในปี พ.ศ. 2554 สังกัดพรรคเพื่อไทย และได้รับการเลือกตั้งเป็นครั้งแรก นายทายาทอยู่ในกลุ่มของพันตำรวจโทบรรยิน ตั้งภากรณ์ สมาชิกบ้านเลขที่ 109
ทายาท เกียรติชูศักดิ์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
ถัน ตุ้น
ถัน ตุ้น () เป็นคีตกวี นักแต่งเพลงประกอบภาพยนตร์ และผู้อำนวยเพลงชาวจีน มีชื่อเสียงจากผลงานดนตรีประกอบภาพยนตร์เรื่อง "Crouching Tiger, Hidden Dragon" ของหลี่ อัน , "Hero" ของจาง อี้โหมว และ "The Banquet" ของเฝิง เสี่ยวกาง
ถัน ตุ้น เกิดที่หมู่บ้านเล็กๆ ชานเมืองฉางชา มณฑลหูหนาน ใช้ชีวิตวัยเด็กใช้แรงงานเป็นชาวนาอยู่ในคอมมูนของรัฐบาลกลาง และใช้เวลาว่างหัดเล่นเครื่องดนตรีพื้นบ้าน ต่อมาได้หนีออกจากคอมมูนและได้หัดเล่นเครื่องดนตรีสากล คือ วิโอลา กับวงดนตรีของคณะอุปรากรปักกิ่ง จากนั้นได้มีโอกาสเข้าศึกษาที่สถาบันดนตรีกลาง ปักกิ่ง เป็นลูกศิษย์ของโทะรุ ทะเคะมิตสึ (1930-1996) คีตกวีชาวญี่ปุ่นที่มีชื่อเสียง เขาได้รับทุนการศึกษาระดับปริญญาเอกที่มหาวิทยาลัยโคลัมเบียในช่วงทศวรรษ 1980
ถัน ตุ้น มีผลงานประพันธ์ดนตรีประกอบภาพยนตร์จีนหลายเรื่อง ได้แก่
นอกจากดนตรีประกอบภาพยนตร์แล้ว ถัน ตุ้นยังมีชื่อเสียงจากผลงานดนตรีชุด "Symphony 1997: Heaven Earth Mankind" ที่ได้รับมอบหมายจากรัฐบาลจีน ให้ประพันธ์เพื่อใช้เป็นเพลงในพิธีส่งมอบการปกครองเกาะฮ่องกง จากสหราชอาณาจักรสู่สาธารณรัฐประชาชนจีน เมื่อวันที่ 1 มกราคม ค.ศ. 1997 และยังได้เป็นผู้ร่วมแต่งเพลงสำหรับใช้เปิดในพิธีมอบเหรียญรางวัล ในโอลิมปิกฤดูร้อน 2008 อีกด้วย
โจ ไซมอน
โจเซฟ เฮนรี่ "โจ" ไซมอน (; 11 ตุลาคม ค.ศ. 1913 — 14 ธันวาคม ค.ศ. 2011) เป็นนักเขียนหนังสือการ์ตูน, ศิลปิน, บรรณาธิการ และ ผู้จัดพิมพ์ชาวอเมริกัน เขาเป็นผู้ร่วมออกแบบตัวละครสำคัญเป็นจำนวนมากในยุค 1930 - 1940 ซึ่งเป็นยุคทองของหนังสือการ์ตูน และทำหน้าที่เป็นบรรณาธิการครั้งแรกให้กับไทม์ลี่คอมมิกส์ก่อนที่จะวิวัฒนาการมาเป็นมาร์เวลคอมิกส์ในเวลาต่อมา
ด้วยกันกับ แจ็ค เคอร์บี้ ซึ่งเป็นเพื่อนร่วมงานของเขา ที่เขาได้ร่วมสร้างกัปตันอเมริกา ซึ่งเป็นหนึ่งในการ์ตูนซูเปอร์ฮีโร่ที่ยืนยงมากที่สุด
ไซมอนได้พบกับนักวาดภาพจากฟ็อกซ์ฟีเจอร์ซินดิเคทซึ่งมีชื่อว่า แจ็ค เคอร์บี้ ผู้ซึ่งได้ทำงานร่วมกันในภายหลังนานนับทศวรรษ ทีมไซมอนกับเคอร์บี้ได้เนรมิตตัวละครกัปตันอเมริกา ซึ่งเป็นตัวละครวีรบุรุษผู้รักชาติ ในหนังสือชื่อ "กัปตันอเมริกาคอมิกส์ #1" (มีนาคม ค.ศ. 1941) โดยจะทำการจำหน่ายในเดือนธันวาคม ค.ศ. 1940 ซึ่งเป็นหนึ่งปีก่อนการโจมตีเพิร์ลฮาร์เบอร์ ซึ่งได้มีการนำเสนอภาพตัวเอกชกเข้าที่กรามของฮิตเลอร์ และทำยอดจำหน่ายได้เกือบหนึ่งล้านเล่ม
ทั้งนี้ ไซมอนเสียชีวิตในนิวยอร์กซิตี้ ณ วันที่ 14 ธันวาคม 2011 หลังจากเจ็บป่วยเพียงไม่นาน ด้วยวัย 98 ปี
ฟรีกโชว์
ฟรีกโชว์ (Freak Show) เป็นสตูดิโออัลบั้มชุดที่สองของวงร็อกจากออสเตรเลีย ซิลเวอร์แชร์ "ฟรีกโชว์" ได้วางจำหน่ายในวันที่ 3 กุมภาพันธ์ ปี 1997
มิกุรุ
มิกุรุ () เป็นชื่อตัวในภาษาญี่ปุ่น และอาจหมายถึง
พระนางสาขา
พระศรีธรรมราชมารดา เป็นพระอัครชายาในพระมหาธรรมราชาที่ 2 และพระราชมารดาในพระมหาธรรมราชาที่ 3
พระนางสาขาเป็นพระราชธิดาในเจ้าเมืองน่าน เมื่อพระองค์ทรงเจริญวัย พระราชบิดาได้ทรงพระองค์มาอภิเษกสมรสกับพระมหาธรรมราชาที่ 2เพื่อความสัมพันธไมตรีที่ดีระหว่างเมืองน่านและอาณาจักรสุโขทัย ต่อมาเมื่อพระมหาธรรมราชาที่ 2 สวรรคต พระราชโอรสได้ครองราชย์เป็นพระมหาธรรมราชาที่ 3 พระองค์จึงได้รับการสถาปนาเป็น "พระศรีธรรมราชมารดา"
เอ ริกิพ
เอ ริกิพ () เป็นชื่อของเพลงชาติประจำสาธารณรัฐเคอร์ดิสถาน เนื้อร้องประพันธ์โดย ยีนิส รีอูฟ โดยเนื้อร้องประพันธ์ตั้งแต่ พ.ศ. 2481 ชื่อของเพลงนี้อาจแปลได้ว่า "ศัตรูที่รัก"
ทศพล หิมพานต์
ทศพล หิมพานต์ เป็นนักร้องเพลงแหล่ที่มีชื่อเสียงของประเทศไทย ด้วยการแหล่ที่เป็นเอกลักษณ์เฉพาะตัว โดยมีเพลงที่สร้างชื่อให้กับเขาอย่าง "อาลัยเมรี" ที่ได้รับการกล่าวขานมานานกว่าทศวรรษ จวบจนถึงปัจจุบัน นอกจากนี้ เขายังเคยร่วมงานแสดงในภาพยนตร์ "มนต์เพลงลูกทุ่ง เอฟ.เอ็ม." และเป็นหนึ่งในศิลปินรับเชิญของละครชุด "พ่อ" ซึ่งเป็นละครเทิดพระเกียรติพระบาทสมเด็จพระเจ้าอยู่หัว รวมถึงเคยออกผลงานเพลงร่วมกับนักร้องที่มีชื่อเสียงอย่าง ไวพจน์ เพชรสุพรรณ รวมถึง ยุ้ย ญาติเยอะ มาแล้วครั้งหนึ่ง
ทศพล หิมพานต์ มีชื่อจริงว่า สมบูรณ์ จุลมุสิก เกิดที่อำเภอคลองขลุง จังหวัดกำแพงเพชร ภายหลังจากสำเร็จชั้น ป.3 เขาได้ย้ายมาศึกษาต่อที่โรงเรียนบ้านโพธิ์ศรี จังหวัดกำแพงเพชร เมื่อสำเร็จระดับ ป.4 ก็ไม่ได้เรียนต่อเนื่องด้วยต้องออกมาช่วยพ่อแม่ทำไร่นา แต่ทำไปไม่ถึงปีก็ได้ตัดสินใจบวชเป็นสามเณร ที่วัดคลองแม่ลาย โดยบวชได้ 2 ปี ก็ได้ย้ายไปอยู่ที่วัดสุบรรณาราม ที่จังหวัดนครสวรรค์ และสำเร็จหลักสูตรเปรียญธรรม 3 ประโยค (ป.ธ.3) เทียบเท่ามัธยมศึกษาปีที่ 3 ขณะที่บวชเป็นสามเณรนี้เองที่ พระอาจารย์หลวงพ่อเหลือ เป็นผู้สอนการแหล่ และการเทศน์ จากการแหล่นี้เอง ที่ส่งผลให้ชื่อเสียงของสามเณรสมบูรณ์ ดาวชาดก เป็นที่รู้จักไปทั่วจังหวัดนครสวรรค์รวมถึงจังหวัดใกล้เคียง
ภายหลังจากอายุครบบวชสามเณร ก็ได้บวชต่อเป็นพระอีก 1 ปีก่อนที่จะร่วมการเกณฑ์ทหารเป็นระยะเวลา 2 ปี ก่อนที่จะออกมาร้องเพลงที่ร้านอาหารแห่งหนึ่งในจังหวัดสระบุรี เป็นระยะเวลาประมาณ 6-7 เดือน แล้วได้ย้ายไปร้องเพลงที่จังหวัดจันทบุรีเป็นระยะเวลา 4 ปี ในภายหลัง หลวงพ่อเหลือ ซึ่งเป็นอาจารย์สอนแหล่ได้ให้เขากลับไปบวชพระต่อ เขาจึงกลับไปบวชเป็นพระที่จังหวัดนครสวรรค์อีกครั้ง แต่เขาก็ไม่บวชในทันที โดยได้กล่าวกับหลวงพ่อขอเวลาอีก 1 ปี หากชีวิตไม่ดีขึ้นก็จะบวช ในช่วงพักอาศัยอยู่กับวัดนี้เอง ที่ทำให้เขาได้มีโอกาสไปร้องเพลงในตัวเมือง เมื่อร้องได้ปีกว่า ชีวิตของเขาก็ดีขึ้นรวมทั้งได้รับงานทำขวัญนาค
ในภายหลังนักร้องชื่อ วันชนะ เกิดดี ได้มาขอให้เขาร้องเพลงพร้อมกับขอภาพถ่ายเพื่อนำไปเสนอค่ายเพลง เขาก็ได้ร้องเพลงแหล่รวมถึงเพลงลูกทุ่งอัดเทปไป จากนั้น ทางสังกัดโฟร์เอสได้เรียกตัว และ มานิต ศรีเลี้ยง ผู้เป็นเจ้าของค่ายเพลงก็ได้รับเขาร่วมงาน โดยตั้งชื่อให้ใหม่ว่า "ทศพล หิมพานต์"
ทศพล หิมพานต์ เริ่มอัดเทปชุดแรกในช่วงปลาย พ.ศ. 2538 โดยใช้ชื่ออัลบั้ม "อาลัยเมรี" จากผลงานชุดแรกนี้เอง ที่ได้ส่งผลให้ชื่อเสียงของ ทศพล หิมพานต์ เป็นที่รู้จักไปทั้งประเทศ ด้วยน้ำเสียงที่เป็นเอกลักษณ์รวมถึงการแหล่ที่โดดเด่น ทำให้เขามีผลงานเพลงร่วม 40 ชุด จนถึงปัจจุบัน
เสียงกัก เพดานอ่อน ก้อง
เสียงกัก เพดานอ่อน ก้อง เป็นเสียงพยัญชนะที่มีใช้ในหลายภาษา เช่น ภาษาอังกฤษ, ภาษาฝรั่งเศส, ภาษาเยอรมัน, ภาษาญี่ปุ่น ฯลฯ แต่ไม่มีเสียงนี้ในภาษาไทย แต่คล้ายเสียง ก ในไทย สัทอักษรสากลที่ใช้แทนเสียงนี้คือ (สัทอักษรกำหนดให้ใช้ แบบหางเปิด) และสัญลักษณ์ X-SAMPA คือ g การทับศัพท์เสียงนี้มันใช้ ก หรือ ง
เสียงกัก ลิ้นไก่ ไม่ก้อง
เสียงกัก ลิ้นไก่ ไม่ก้อง เป็นเสียงพยัญชนะที่มีใช้ในหลายภาษา เช่นภาษาอาหรับ ภาษาเปอร์เซีย ภาษาคาซัค ภาษาอุซเบก ฯลฯ แต่ไม่มีเสียงนี้ในภาษาไทย สัทอักษรสากลที่ใช้แทนเสียงนี้คือ และสัญลักษณ์ X-SAMPA คือ q ออกเสียงคล้าย แต่ดันโคนลิ้นแตะที่ลิ้นไก่แทนเพดานอ่อน การทับศัพท์เสียงนี้มักใช้ ก
เสียงนาสิก ปลายลิ้นม้วน
เสียงนาสิก ปลายลิ้นม้วน เป็นเสียงพยัญชนะที่มีใช้ในหลายภาษา โดยเฉพาะกลุ่มภาษาอินโด-อารยัน เช่นภาษาฮินดี ภาษาอูรดู ภาษาทมิฬ ภาษามาลายาลัม ภาษาสันสกฤต ฯลฯ แต่ไม่มีเสียงนี้ในภาษาไทย สัทอักษรสากลที่ใช้แทนเสียงนี้คือ และสัญลักษณ์ X-SAMPA คือ n` การทับศัพท์มักใช้ ณ ซึ่งตรงกับการจัดวรรคพยัญชนะของภาษากลุ่มนี้
เดอะเมสส์ฮอลล์
เดอะเมสส์ฮอลล์ () เป็นวงดนตรี กลอง 2 ชิ้น และกีตาร์ จากซิดนีย์ ออสเตรเลีย ประกอบด้วยสมาชิกคือ เจด เคอร์เซล (ร้อง/กีตาร์) และ เซก คอนดอน (กลอง/ร้อง)
แทมบาเลน
แทมบาเลน () เป็นวงออสเตรเลียแนวป็อปร็อก ก่อตั้งวงในปี ค.ศ. 2003 โดยมือกลองวงซิลเวอร์แชร์ เบน จิลลีส์ หลังจากช่วงพักของวงในปี ค.ศ. 2003 พวกเขาออกซิงเกิ้ลอัลบั้ม ที่มีซิงเกิ้ลอย่าง "Little Miss Liar" และ "Free"
เดิมทีแทมบาเลนเริ่มจากเป็นโครงการแต่งเพลงของจิลลีส์ แต่ในที่สุดก็เป็นวงในปี ค.ศ. 2004 โดยได้เพิ่ม เกร็ก โรแยล เล่นเบส และเจอรัลด์ มาสเตอส์ เล่นคีย์บอร์ด โดยเล่นเป็นวงสนับสนุนให้กับวงเอนด์ออฟแฟชัน ก่อนที่จะออกอัลบั้มชื่อเดียวกับวงในปี ค.ศ. 2005 และตามมาด้วยทัวร์ทั่วประเทศ วงแยกย้ายกันไปในปี ค.ศ. 2005 หลังจากที่จิลลีส์กลับมาทำงานชุดใหม่กับซิลเวอร์แชร์
ยังมอเดิร์น
ยังโมเดิร์น () เป็นผลงานอัลบั้มชุดที่ 5 และชุดสุดท้ายของวงอัลเทอร์เนทีฟร็อกออสเตรเลีย ซิลเวอร์แชร์ ออกจำหน่ายวันที่ 30 มีนาคม ค.ศ. 2007 ติดชาร์ตออสเตรเลียอัลบั้มที่อันดับ 1 เมื่อวันที่ 15 เมษายน ค.ศ. 2007 ซึ่งเป็นอัลบั้มที่ติดอันดับ 1 อัลบั้มที่ 5 ติดต่อกันของวง ทำให้เป็นวงแรกที่ทำสถิตินี้ได้เช่นนี้ อัลบั้มเปิดตัวที่อันดับ 8 บนชาร์ตนิวซีแลนด์อัลบั้ม
"ยังโมเดิร์น" ได้รับ 4 รางวัลอาเรียมิวสิกอวอร์ดส ในปี ค.ศ. 2007 รวมถึงสาขาเพลงแห่งปี สำหรับเพลง "Straight Lines" และรางวัลอัลบั้มแห่งปี
เวฟเอด
เวฟเอด () เป็นงานคอนเสิร์ตหารายได้ที่จัดขึ้นเมื่อวันเสาร์ที่ 29 มกราคม ค.ศ. 2005 ให้กับผู้ประสบภัยในเหตุการณ์แผ่นดินไหวและคลื่นสึนามิในมหาสมุทรอินเดีย พ.ศ. 2547 จัดขึ้นที่ซิดนีย์คริกเกตกราวด์ และออกอากาศทางช่องแชนเนลวีและเอ็มทีวี และทางวิทยุที่สถานี ทริปเปิลเจ ทริปเปิลเอ็ม โนวา และเวิลด์ออดิโอเรดิโอ 2 โครงการนี้จัดขึ้นโดยไมเคิล ชักก์, โจ เซเกรโต และมาร์ก โปป